text:
L’Estancabra es una associacion fondada en novembre 2014, que l’objèct n’es de promòure la lenga e la cultura occitana en encoratjant la socializacion de l’occitan amb una programacion d’eveniments ludics, culturals, esportius…
Per aquò, nòstre objectiu a un tèrme mejan es la gestion d’un café cultural a Tolosa, ont la lenga occitana siá emplegada, e la cultura valorizada.
Un detzenat d’administrators pòrtan lo projèct, sostenguts per un trentenat de membres actius e mai d’un milierat de personas mostrèron lor interès en participant a nòstras activitats.
L’Estancabra, l’estanquet de la cabra !
La cabra, es lo simbòl oficiós e faceciós d’Occitània, un animal que resistís e romèga, mas que sap tanben far sorgir sa cançoneta de cabreta quora a un bon veirat de vin de Gasconha, de Lengadòc o de Provença dins lo nas !
E l’estanquet aquò’s per s’estancar, per siropejar, crostejar, chacharrar, refar lo monde en començant pel seu barri, amb son vesin e lo qu’o vòl plan. E se tu o vòs plan, l’Estancabra aquò serà un café cultural dedicat a la lenga e la cultura occitana, un luòc per chapar e charrar, se rencontrar e se retrobar, un luòc de mestissatge, de partatge e de convivéncia. Brac, un café que bolèga, un café ont bolh la lenga !
Perqué un café cultural occitan a Tolosa ?
La cultura occitana aparten pas a degun, o puslèu es de totes ! Al nòstre vejaire, es una font de convivéncia, de benanança, de libertat e de dobèrtura qu’es la cultura de l’amor, mas pas sonque…
Pertant, los luòcs que fan viure cada jorn aquela cultura e aquela lenga a Tolosa l’occitana son pas tant nombroses ! Alara nosaus, coma sèm pas de fenhassas, nos sèm dich que l’anàvem far aquel estanquet, per se pausar a l’entorn d’una tauleta, se manjar un pan-tomaquet en escotant de bona zica d’aquí e d’alhors, far tot un fum d’espectacles, de talhièrs, d’animacions de tota borra e aculhir un molon de gents e de projècts. Un luc dobèrt a caduna e cadun, a totas las culturas e lengas del monde, perque cresèm, sabèm, sèm segurs, que “totas las lengas e culturas son egalas entre elas” (F. Castan) e an drech a la reconeissença e al sosten.
Los axes del projèct
Deviens chèvre, fai-te cabra !
Ses motivat-da ? Alara vèni amb nosaus bolegar, que la taula redonda de l’Estancabra es obèrta a totes ! Se vòs donar la man, nos pòs ajudar en :
- Venent membre de l’associacion Estancabra.
- Assistissent a las seradas que proposam.
- Fasent un don a l’associacion a la nautor de tas amors cabrescas.
- Portant tas idèas, tos projècts, tas envejas…
- En parlant a l’entorn de tu, a tos amics, ta familha, tos colègas…
Per le moment…
Pel moment, l’Estancabra ocupa l’ancian Estanquet de la Portièra, al 42 carrièira dels Blanquièrs, dins lo quartièr Sant Pèire de Tolosa, e sèm dobèrts cada ser de fin de setmana. Fai-nos vesita ! Cercam tanben un local per la seguida. S’as d’idèas, nos pòs contactar de mantun biais :
contact@estancabra.com
Facebook


c: text/html

text:
Aqueste dimenjada, soi pas damorat a mon ostal, soi sortit a l’ostal de familha, e donc … i a la television, e la TNT es arribada ; donc l’amotlonament de las televisions, mas pas gaire l’assegurança d’aver una informacion granda per l’environament en Occitània.
Ai poscut remarcar que la television francesa es captivada pel hold up del casino barrière (M6, LCI, TF1, France 2/3, iTele, BFMtv) e quitament Arte-TV e France 5 an res vist passar, sol an vist l’afar casinodièr de la Còsta d’Azul. Mas la manifestacion de 20.000 ciutadans en Ardècha contra la recèrca del gaz de schista, que nani !
Caldrà esperar un programa tardièr sobre France 2, lo diluns a la nuèit, per n’aver dreit a l’informacion, e una entrevista de José Bové. Segur qu’an pas jornalistas sul terrenh per entrevistar los principals concernit, e concernits que son, donc desqualificats per la tecnocracia republicana francesa… coma sempre.
Vaquí donc dos jornals que n’an parlat, tanben coma Le Lot en Action : Sud-Ouest e LeDevoir. Mas segon Le Lot en Action n’i a agut d’autres jornals...
Dins un dessenh umoristic de LeDevoir podèm èstre rassegurat, lo sistèma politic tecnocratic e productivisme franchimand e parisenc es lo meteis d’un costat e de l’autre de l’Atlantic.
Lo memorendum per la recèrca del gaz de schista es pas la solucion politica que cal, ni la creacion d’una comission tecnica, vist que las demanda de foratges son estadas establidas per l’Escòla «des Mines» (una casta malfesenta al poder republican, e sense èstre un jorn tocat pel sistema de la votacion), e signadas per ministre.
Lo dorsier tecnocratic que ne sortirà serà encara un temps perdut e de moneda desgalhada.

robotstxt: allowed

filter: keep


text:
Es un raconte tradicional de l’installacion normala de l’occitan en vila, la vila es Tolosa, 5ena ciutat de fRANÇA, e gerida per dos sistèmas, l’Estat ambe la prefectorala e los elegits que son sistematicament botats en dobte per la prefectorala per lor ròtle politic per rapòrt a a l’occitan, son installacion en vila. E La Dépêche du Midi que jòga un ròtle pervèrs, mas del costat del mai fòrt sistematicament, es çaquelà psiquologic, virtual.
Escriviái ièr aiçò :
«Aprenèm uèi que lo prefecte de Nauta-Garona, qu’as res de fotre segurament, demanda al cònsol de Tolosa de plaçar los panèus occitans de Tolosa sobre lo pal de ‘Toulouse’ en francés, dessota, malgrat la declaracion de Montpelhièr qu’a determinat aiçò accidentogèn. Aital malgrat lo dire del director de la DRAC de Tolosa, que crida a l’estauvi de moneda pels budgectes de l’Estat en rapòrt a l’occitan dins las Assisas de la Cultura, en vóler plan faire la comuna de Tolosa aurà pagat un pal e una installacion especiala per res. De mai la visibilitat de l’occitan, quitament se totes los foncionaris de l’Estat son d’accòrd per pensar que son pas contra (ipocrisia de faciada ?), lor caldrar accordar los vriulons per estauviar l’argent public ; mas es que la prefectorala es utile ? Per estauviar l’argent public, la responsa d’aquel blòg es NON, es pas utile car aqueles foncionaris d’Estat fabrican problèmas (ambe un còst de gestion) ont n’i a pas ; Bernard Bonet aviá jà mostrat lo camin a Perpinyà.»
L’article publicat aquel maitrin es çaquelà un pauc rapide e dobtós.
La Dépêche du midi es sempre legitimista e bonapartista, «le préfet clos le débat». Lo prefecte explica aital la seuna inutilitat ambe lo tribunal administratiu de Montpelhièr.
Ièr las Assisas de la cultura occitana an tanben provat la fauta de comunicacion sobre lo tèma de l’occitan. Vist que los enemics de l’occitans son dins lo tribunal administratiu e la prefectorala (coma Bernard Bonnet un còp èra a Perpinyà, puèi en Corsega ambe las palhòtas). Lo prefecte debuta una novèla polemica sul tèma: los actes administratiu del tribunal administratiu de Montpelhièr e de la prefectura de Tolosa son aquí per far cagar la representativitat republicana, donc las decision del pòble en Occitània.
Es escandalós que l’UMP prenguèsse lo camp del destructor dels panèus, ambe quina rasons que fosquèsse per pinturlar los panèus. Car los panèus son la proprietat del pòble de Tolosa, e la representativitat de la majoritat o de l’oposicion, es aquí per defendre l’argent public, dons lo còst del panèus en occitan.
Es escandalós que lo sistèma administratiu e bonapartista francés fabriquèsse de còst suplementari al moment que cal estauviar la moneda dels pòbles de fRANÇA, coma l’expliquèt lo director de la DRAC ièr. Alara doble lengatge de totas, e lengatge pervèrs de La Dépêche du Midi sul tèma ?
Espèri los comunicats urgents dels sistèma poltiic que defend la lenga occitana e sa dignitat, per defendre l’acte pacific, e pacificador de la comuna d’aver installat de panèu subre pals per seguir la nòrma edictada pel tribunal administratiu de Montpelhièr e per respectar la futura lei que deuriá venir sul tèma.
Caldrà sosténer una vertadièra politica lingüistica, e l’oficialitat de l’occitan devèm de mai en mai urgent, per assegurar que l’administracion francesa en Occitània sul tèma de la visibilitat de l’occitan (una lenga en dangièr segon l’UNESCO), se calèsse.
Ai après tanben ièr que las prepausicions toristicas ligadas a l’occitan son prepausicions que son presadas per un torisme de naut nivèl ; i a en vila un congrès de viatjadors del torisme de la Mar Nòstra, que son inanimes en companhá de ‘Tourisme France’ : las prepausicions ambe l’occitan coma clau de presentacion de la ciutat de Tolosa e sa granda region Occitània, es un element important per l’economia del torisme del futur de la vila.
D’aiçò ne podèm conclure, coma es pas una novèla novèla, es simplament afortit per las chifras de Nielsen presentat uèi a Tolosa pendent aquel congrès, e en companhá de las Assisas de la Cultura Occitana que ne parlèt, lo prefecte es donc un fren al desvolopament economic de Tolosa.
Utile un prefecte ? La vertadièra refòrma de l’Estat francés, es la supression de las prefectoralas, e l’installacion d’una constitucion regionala per una bona gestion del país : Occitània.
Lo 31 de març i a una manifestacion per la lenga occitana a Tolosa, es una bona introduccion, e rason per venir manifestar. Mercés a l’onorable sénher prefecte de Tolosa e al tribunal administratiu de Montpelhièr.


text:
Programa activitats 22-23 Junhsèga 2017
Activitats d’aguesta dimenjada en Les entà toti es públics:
22 dissabte entàs 07:00 ores. Gessuda entara montanha de Montlude, organitzat peth colectiu Baishmonix, gratuita.
22 dissabte 13:00 ores. Concentracion de veicles classics en Les , American Cars, se poderan veir aguesti veicles en carrer des Banhs.
22 dissabte 21 ores. Hèsta de Sant Jaume oferit per restauradors deth pòble.
23 dimenge entàs 22 ores. Aran en Dansa damb Es Corbilhuèrs de Les , ena Plaça deth Conselh en cap deth Pont


text:
D’aquela idèa m’escacalèri tal una cabeca. E trobèri ridicul de rire aital. Bob se risia tal un falord .
Rire. Diable! Un rire que rebombissia curiosament. Venia caluc lo Bob. Era pas la pena de s’acrencar a las parets metalicas, lèu i auria pas cap d’èr, èra pas la pena de tenir ton buf Bob. Era fotut lo Bob. Degun o saupria pas jamai son viatge per las escobilhas. Se passèt cinq bonas minutas aital que s'arrapava tal un cranc sus un ròc, plegat de mofa, a l’ora de la marèa bassa.
Puèi plan planet, una lusor pichona d’espèr s’aluquèt dins un canton de son èime. Un rai palle, lo mot es un pauc tròp fòrt, pas un quiti ulhauç, mas quicom coma la flamba tremolante d’un calèlh. Puèi de mai en mai fòrt. Carculèt lo temps, furgava los remembres poscoses . Quand de temps demòrava dubèrt lo sas ? De calcular aital, una viròla li trauquèt las tempas de tant s’espelforçava de trobar la responsa. Aquò foguèt una vertadièra benediccion quand , subte, li venguèt a la memòria, lo remembre clar del capitòl del manual que ne parlava :
….. Lo personal de vèlha contrarotlara un còp per setmana lo fonccionament del SAS de las escobilhas , e subretot l’estat del conduch . Subretot verificara amb sonh lo temps de dubèrtura del SAS que dèu pas subrepassar dètz secondas al risc major de menar a la depreissurisacion totala del Pofre, e a la mòrt de l’equipatge…
Lo mecanisme de caça de las escobilhas, usenças e comuns marchan per diferencia de quichatge entre lo dedins, a la pression atmosfèrica e lo defòra, lo voide perfach, segond lo quite principi de la propulsion a reaccion. Aquò’s autorisa una celeritat de salida pròcha de dos cent kilomèstres per ora . Los ensags del laboratòri mostran qu’aital , lo Pofre es aparat, de las projeccions malastrosas, principalament, los sistèms fondamentals d 'apròcha e de transmission, los ecrans de contraròtle, (visibilitat e veirinas), lo sistèm de propulsion, los reactors, lo sistem energetica ambe los panèls electrò-generators e captadors de particulas .
Qu’ aprèp cada viatge, a l’arribada al pòrt d’estaca, es de la prumièra importancia de verificar l’estat del conduch, de lo netejar se far besonh . E d’assegurar l’estampament de las clavaduras de totas las pòrtas, ço que podria metre en perilh a l'encòp l’equipatge e l'astroneu..
Mas per astre, solide que los manteneires oblidèron mantuns còps de curar lo conduchl. Se trobèt que las parets desapareissavan jos un polida espèssor de fangaras, onte las mans s’afonsavan, ont grèlhava de la mofa fluorescenta, merce donc a l'oblid que, senon auriai pas pogut escalar dins lo tube.
Curiosament aquèla pensada li donèt un pauc de solaç.
Levèt lo cap e estimèt que li demorava cinq mèstres de montar . Calculèt qu’ èra dintrat dins lo conduch dempuèi mièja ora. Auria pas lo temps d’arribar al portanèl de la cosina. Lo SAS tardaria pas de se dubrir. E alara pfut seria caçat coma un tap de blanquèta .
Lo manual disia pas quand de temps l’èr metia per tornar. L’urgencia èra de s’acrancar de totas las arpias . Lèu comprenguèt que decond on estava podrai tener la butada subte de decompreission. Li calia dabalar tornamai de cinq mèstres per s’engulhar dins l’embrancament que se trobava dejos, e d’espèrar de se blocar entre las parets quand ressontiria lo còp de tròn.Doçament, que s’agissia pas de tombar al fons del potz, entamenèt la davalada. Sabiai que la quicha de l’èr començava de creisser. Li sembla d’alenar mal, e que la susor li gotava dins los uèlhs, e que trima per pas alisar pas. Sentit lo batement del sang dins las tempas Se rebalèt en mormolhant de paraulas falordas.


text:
Dempuèi que l’esperavam es fach !
OCtele la primièra tele a 100% en occitan es lançada dempuèi la fin de decembre sus internet :
http://www.octele.com/
La serada de lançament èra esmaventa ambe un talk-show menat per Vincenç Claverie que convidèt fòrça monde sul plateu : calandrons, politiques, professionals de l’accion culturala occitana e de l’audiovisual, cantaires, eca…
Los canapès d’OCtele semblan pas tan mofles coma los de Druker, mas los convidats an de causas a dire e v al la pena de los escotar !
Qualquas aproximacions degudas al directe venguèron salpicar la serada (micro atudat per exemple), mas Vincenç Claverie capitèt aquela primièra.
Podètz retrobar lo dirècte cada jorn de 18h30 a 22h30 ambe de dessenhs animats, de documentaris, de ficcions, en un mot tot çò que fa una tele !
Senhalam tanben l’emis sion politica « Cara a cara » un còp per mes, ont Clement Pech entervista un convidat amb un grand profess ionalisme jornalist ic. Georges Labazée, president del cons elh general dels Pireneus Atlantics e senator, se lancèt lo primièr en occitan per una discutida sens lenga de f usta sul cumul dels mandats, l’acte tres de la decentralizacion, lo ròtle del Senat , e plan d’autras causas…
Aquela emiss ion realiza da en partenariat ambe La Setmana e Radiò País, illustra perfiechament lo potenc ial qu’a lo mov iment occitan quand sap trabalhar en sinergia.
Pichon bemòl caquelà : los primièrs passes d’OCtele son en terra gascona, es plan, mas es pas pro ! Per capitar, e sedusir un public bèl sus Occitania, farà besonh de renfortir la preséncia de totes los dialèctes e en particulièr lo mai c entra l, lo leng adoc ian. Serà necite tanben de s’interessar a de personas e d’eveniments pertot sul territòri occitan.
Soetam una bona annada 2014 a OCtele, qu’afortís la vitalitat de la lenga nòstra d’un biais moderne, creatiu, e ciutadan !
(U.J.)


text:
dimarts, 29 de setembre de 2015
Uèi de matin
Uèi de matin, dins lo tram, i aviá una parpalhòla.
Una parpalhòla, fin de setembre, aquò's pas plan sa sason.
L'agachèri un brieu.
S'èra enganada de temps.
Alatejava.
Anava d'un endrech a l'autre.
Cossí se deviá sentir aquela parpalhòla dins aquel tram ont pas res revèrta sa natura?
Desvariada, passava dels sètis a las barras e totjorn s'anava ensucar contra lo vitre.
I voliá anar defòra.
Benlèu que los vesiá los arbres.
Benlèu que la sentissiá la natura de l'autre costat.
S'èra enganada d'espaci.
Puèi un tipe se levèt, l'agantèt lèu e de sas mans, li faguèt un cocon.
Sortiguèt lo tipe.
E coma se de res non èra, dubriguèt las mans, l'agachèt solament pas quand s'envolèt la parpalhòla que veniá de desliurar.
Soi aquesta parpalhòla que s'engana de luòc e de temps.
Una parpalhòla, fin de setembre, aquò's pas plan sa sason.
L'agachèri un brieu.
S'èra enganada de temps.
Alatejava.
Anava d'un endrech a l'autre.
Cossí se deviá sentir aquela parpalhòla dins aquel tram ont pas res revèrta sa natura?
Desvariada, passava dels sètis a las barras e totjorn s'anava ensucar contra lo vitre.
I voliá anar defòra.
Benlèu que los vesiá los arbres.
Benlèu que la sentissiá la natura de l'autre costat.
S'èra enganada d'espaci.
Puèi un tipe se levèt, l'agantèt lèu e de sas mans, li faguèt un cocon.
Sortiguèt lo tipe.
E coma se de res non èra, dubriguèt las mans, l'agachèt solament pas quand s'envolèt la parpalhòla que veniá de desliurar.
Soi aquesta parpalhòla que s'engana de luòc e de temps.
4 comentaris
dimarts, 22 de setembre de 2015
Torisme gastronomic
0 comentaris
diumenge, 20 de setembre de 2015
Lo jorn que poguèri triplar la mesada
La setmana passada, per lo primièr còp de ma vida e per curiositat, anèri a un ipodròm.
Arribèri que las corsas avián ja començat, aviái mancada la primièra de corsa.
Mandèri la Yaya quèrre lo papièr que i meton tot çò que cal saber per jogar: lo nom del caval, son proprietari, son entrenaire, son menaire, son paire, sa maire, quant de sòus a ganhat dins sa vida (i a de cavals qu'an ganhat mai de 300 000€ !!!) e sas resultas sus las sièis darrièras corsas.
E comencèri de jogar quin caval arribariá primièr. Ò, de riscas, ne prenguèri pas gaire, t'agachèri las darrièras resultas e joguèri lo qu'èra dins una dinamica bona e joguèri pas lo qu'aviá pas corregut dempuèi l'an passat, perque soi pas suicidària, òu.
Abans de començar la corsa, los cavals s'escaufan, fan de torns tranquillons e lo micro fa tindar una musica de film x e ditz "una minuta abans la debuta" "vint segondas abans la debuta" puèi totes los cavals se meton darrièr una auto e li corron darrièr. Al cap de sai pas quantes mètres, l'auto accelèra, se tira del mitan e es la debuta de la corsa. E es partit per tres minutas que lo temps se suspend, que lo mond agachan totes la pista, concentrats.
Fan quauques torns e es passionant de veire coma corron los cavals.
Lo public es pro tranquille levat pel darrièr torn, que tot s'i jòga, mai que mai los cent darrièrs mètres, que lo tipe qu'èra tot darrièr te pòt far una acceleracion de caluc, montar per l'exterior, passar tot lo mond e acabar primièr o segond jols crits isterics del public que i a jogat sa mesada.
Nosautres eriam ben plaçats, eriam juste davant la linha d'arribada.
Alara, sabi qu'aquò's pas plan. Que lo tròt es una constrencha gròssa pel caval, que el, quand vòl anar lèu, galòpa, tròta pas. Sabi tanben, que o vegèri, que los cavalièrs tustan lo caval coma de sords per lo far accelerar a la fin... E lo caval acaba trempe coma una sopa de la susor e li cal un quart d'ora per tornar prene un buf regular. Aquò's pas polit polit.
De fach, entre la Yaya, la Marieta e ieu, trobèrem lo tierçat a cada còp.
Per 1€ jogat, 108€ ganhats sus una de las corsas. Vos daissi comptar.
Jackpot !
Lo problèma es que joguèrem pas.
O faguèrem entre nosautres, perque èra plan mai risolièr d'o far "per de fals".
Es aquò l'amistat, nos en chautam de l'argent, jogam pel plaser de jogar e passam una bona tantossada.
0 comentaris
dilluns, 14 de setembre de 2015
Lectura estivala (5) : Aurelian de Chaire A l'ombra d'un manguier (sus ma terrassa)
A l'ombra d'un manguièr es lo quasernet de viatge de l'Aurelian de Chaire partit sièis meses al Senegal, en Casamança, per sos estudis d'agronomia. Un vintenat de tèxtes, de fotografias, de poèmas, un lexic e d'autres documents sus la vida del Puls fan lo cinquantenat de paginas d'aqueste "libre". Meti "libre" que se presenta mai coma una revista que coma un libre, çò que me geinèt un pauc a la debuta que ieu aimi ben lo format libre, mas rai, al cap de quatre paginas, quitèri de romegar.
Lo viatge de l'Aurelian n'avètz segurament ausit parlar que faguèt una crida per un finançament participatiu que virèt un pauc pertot e que, plan urosament, capitèt (pas mercés a ieu qu'ai l'opcion Cabrespina sus mon compte bancari)
Sas cronicas, las aviá publicadas dins la Setmana e sul Jornalet mas ieu las aviái pas legidas que sabiái que ne fariá un libre, e tre que lo trobèri lo libre, e ben lo comprèri (10€, IEO-Vendémias, 2015).
E ben es ben agradiu de legir! Fa de ben un pauc d'exotisme e m'agradèt de descubrir un bocin de cultura africana. Lo tipe es pas Roland Pecout, aquò's segur, mas es de plan bon legir. Lo format "cronicas" t'ensuca pas, i a de fòtos, pòs agachar los imatges, totjorn en relacion amb las cronicas, pòs furnar dins lo libre, lo pòs legir abocinat, un bon biais de dintrar dins lo viatge d'Aurelian. Explica çò que vei, çò que viu, nos explica la vida d'aquel país de Senegal, la religion, la mangiscla, l'agricultura, la mondializacion. De racontes umans e tanben politics que te fan soscar sus çò qu'es un païsan.
Mercés a l'Aurelian !
Espèri que d'autres estudiants ne faràn de viatges per ne far de quasernets de viatge, es un chale de legir!
Me disi que benlèu me caldriá botar a legir de literatura de viatge, me trachi qu'a despart de Portulan de Pecout, ai pas legit grand causa. Avètz de conselhs?
Entrevista de l'autor Aurelian Chayre sus CFM Ràdio (rai, lo tipe parla mai que son convidat) e La Setmana
Per lo comandar, es aquí.
1 comentaris
dijous, 10 de setembre de 2015
Sovenir estival : passejada sus l'estanh
Lo Dorcàs me faguèt "anarem far un torn sus l'estanh e dormirem sai pas ont, vòles venir?".
Te cresi que vòli venir!
E me vaquí un dimars de tantossada a Bosigas per partir sai pas ont, amb sai pas qual, per sai pas quant de temps.
Arribèri que i aviá pas que lo Dorcàs sus Leon (non, es pas una posicion sexuala, Leon es lo nom de la barca).
Lo Dorcàs me diguèt "montaràs sus l'Amitié amb lo Franqui e lo Pèire, son los dos melhors de l'estanh." OK.
L'Amitié l'avètz sus la primièra fòto, vela plegada, e aquí dejós la vela desplegada (amb lo cuol de Franqui en prima)
Vaquí. Me n'anavi explorar lo mond sus un tròç de fusta de 7 mètres de long sus meme pas un mètre d'ample, amb dos tipes que los coneissiái ni d'Eva ni d'Adam e anaviam dormir sai pas ont, manjariam sai pas ont, sabiái solament pas ont poiriam cagar, mas fa pas res, qu'aviái l'autbòi amb ieu. E fai tirar Marius, vai-zi Franqui es bon!
E partiguèrem.
Vos cal saber que sus aquelas betas, i a pas de motor. I a una vela triangulara, doas remas e dependes de la natura e de tos braces (enfin, puslèu dels braces de Franqui e Pèire) per avançar.
Aquò relisca sus l'aiga. Es suau.
As pas lo bruch del motor.
Mas n'as un autre de bruch: aquò cracineja. Tota aquela fusta de quora en quora cracineja, e fòrt. As l'impression que l'arbre a petat, que lo banc s'es escrancat, que lo fons s'es traucat, òc, tot a l'encòp!
"Èra normal aquel crac?
- Òc, es normal."
E lo Pèire de t'explicar lo foncionament d'aquelas betas.
Lo cracinejar es normal, es la fusta que bolega.
Aprèp, t'explica qu'aquela beta, son biais de navegar melhor, es d'èsser clinada. Tu dises "a ok" per la forma sens tròp comprene çò que te ditz... mas agachatz:
Vesètz coma es clinada aquela puta de barca? Es tan clinada qu'as l'impression que l'aiga va dintrar dedins.
A un moment, aviái la man sus la partida jauna e puta bòrnia, l'aiga me toquèt ! Mas es NORMAL. Tot va plan.
Me ditz qu'aquela de beta, pòt pas cabussar, es tota de fusta, doncas cossí que siaga, acabarà jamai de la vida al fons de l'estanh. Me ditz tanben que cossí que siaga, cal pas jamai abandonar lo batèu. I a un problèma? Te cal demorar amb çò que te demòra de barca. Que cal pas partir e nadar fins a la riba, e mai semblèsse pròche, perque sas pas jamai, que que se i demòras arapat a ton tròç de fusta, t'arribarà pas res. As comprés?
E m'explica que quand la beta se clina coma aquò, l'aiga dintra per l'espaci entre la fusta, mas es normal, fa pas res. Un batèu, aquò pren totjorn l'aiga.
Quand as comprés aquò, as comprés que t'arribarà pas res e que pòs anar fins a Nòva Zelanda amb l'Amitié. E fai tirar Marius, vai-zi Franqui es bon!
Gracchus Babeuf davant nosautres
Los ostreicultors
Los òmes me daissèron menar! Èri uroooosa
Rocairòl, lo far entre Seta e Bosigas, ont anaviam passar la nuèch
E ben figuratz-vos qu'aquesta de barca e ben rescontrèt Vincent Van Gogh. E oè!
Agachatz lo dessenh sus la còca davant. E agachatz lo tablèu de Vincent :
E òc, l'Amitié es una beta VIP !
Rocairòl i pòs anar qu'en batèu. Es entre Seta e Bosigas, al mitan de l'aiga. Nos trobèrem un vintenat per sopar. Mas pas que uèch cabordasses i demorèrem per dormir.
Èsser alai es ben estranh. Siás ben isolat del mond, l'accès es en batèu, pòs cridar t'ausiràn pas, pòs pas partir que te negariás de tant que caldriá nedar, siás coma Robinson sus son iscla.
Enfin una iscla que i as tota la pollucion sonòra e visuala de Las Vegas :
Çò que fa que l'endeman de matin, a 6h30, quand me lèveri, semblavi a aquò:
Un mite s'escranca, o sabi.
Mas èri sus una iscla desèrta que los sèt autres dormissián encara, aquò compta pas!
Lo matin, lo Dorcàs me portèt lo Midi Libre e partiguèri amb Leon e tota la còla a Bosigas per prene l'aperitiu. Dintrèrem dins lo pòrt que jogavi Se Canta quilhada davant, jols aplaudiments de la toristalha.
La data sus l'agenda es reservada: anarai jogar d'autbòi a Bosigas per la Sant-Pèire,la fèsta das pescaires e das marins. Venètz?
Granmercegi per aquela aventura lo Dorcàs que m'i a convidada, lo Franqui e lo Pèire que foguèron d'iniciators de tria, la Patricia per la generositat, lo Bruno per la poesia, lo collagista per l'umor, lo Iop de m'aver prestat sas sabatas per anar dins l'aiga, 7chiffres per sa disponibilitat e la super passejada dins son batèu jaune e ròse e totes los autres per la bona umor :)
Tornam començar quand volètz!
Se ne volètz saber mai sus las velas latinas, anatz sul pòrt a Bosigas e se vesètz un mostachut vestit de blau, li fasètz "òu, siás tu lo Dorcàs" e vos dirà la rèsta.
- Agachatz aqueste blòg i trobaretz tot lo vocabulari, un pauc d'istòria, de causas intelligentas.
- Se la causa vos apassiona e ne volètz saber mai, podètz crompar lo libre Voiles latines publicat per Chasse Marée
De velas latinas, ne vos parlèri un pauc ja en abrial de 2014 e en octòbre de 2010
1 comentaris
dimecres, 9 de setembre de 2015
Lectura estivala (4) : Josep Kessel - Les mains du miracle
Es la Pomponeta que me'n parlèt d'aqueste libre (e ne profièchi per ne la granmercejar!)
Kessel i conta l'istòria totalament subrerealista mas completament vertadièra del metge Felix Kerstern, que, per l'asard tibetan, venguèt lo metge de Himmler himself. Fa de massatges tibetans lo tipe, aqueles que te tròban los nèrvis e que te fan de ben. Himmler patís tant e mai dels budèls, cap metge a capitat de li far de ben. Levat Kersten. E Kersten se tròba estacat a la vida de Himmler e va profechar de son poder curatiu per i demandar un molon de favors al cap dels SS. Sauvarà aital de milierats e de milierats de vidas al long de la 2nda Guèrra Mondiala e va mai que mai capitar que faguèsson pas petar los camps de concentracion amb los presonièrs dedins.
Lo libre, lo comencèri e lo daissèri pas, una tantossada. 400 paginas que van d'orrors en suspresas en intelligéncia del Kersten. Ne sortissèm sens i creire tot en i cresent completament, coma a cada còp que nos contan l'istòria del nazisme.
Kersten viu amb de mond que son calucs mas que tenon Euròpa e capita d'i perdre pas son umanitat. Quand a Himmler dins las mans, capita de lo tòrcer, capita de lo far tornar a un bocin d'umanitat, capita en tot cas d'evitar d'unas orrors.
Çò mai estonant dins aquesta istòria, es que Kersten, n'avèm pas jamai ausit parlar.
Emission amb lectura sus France Inter:
Kessel i conta l'istòria totalament subrerealista mas completament vertadièra del metge Felix Kerstern, que, per l'asard tibetan, venguèt lo metge de Himmler himself. Fa de massatges tibetans lo tipe, aqueles que te tròban los nèrvis e que te fan de ben. Himmler patís tant e mai dels budèls, cap metge a capitat de li far de ben. Levat Kersten. E Kersten se tròba estacat a la vida de Himmler e va profechar de son poder curatiu per i demandar un molon de favors al cap dels SS. Sauvarà aital de milierats e de milierats de vidas al long de la 2nda Guèrra Mondiala e va mai que mai capitar que faguèsson pas petar los camps de concentracion amb los presonièrs dedins.
Lo libre, lo comencèri e lo daissèri pas, una tantossada. 400 paginas que van d'orrors en suspresas en intelligéncia del Kersten. Ne sortissèm sens i creire tot en i cresent completament, coma a cada còp que nos contan l'istòria del nazisme.
Kersten viu amb de mond que son calucs mas que tenon Euròpa e capita d'i perdre pas son umanitat. Quand a Himmler dins las mans, capita de lo tòrcer, capita de lo far tornar a un bocin d'umanitat, capita en tot cas d'evitar d'unas orrors.
Çò mai estonant dins aquesta istòria, es que Kersten, n'avèm pas jamai ausit parlar.
Emission amb lectura sus France Inter:
0 comentaris
dimarts, 8 de setembre de 2015
Sovenirs estivals
En cercar quicòm mai, tombèri sus aqueste pòst que data de tres ans :
http://melanizetofre.blogspot.fr/2012/10/crenti-pas-degun.html
e me trachi qu'aqueste estiu, son los meteisses amics qu'ai passat de temps amb eles.
Esmoguda.
http://melanizetofre.blogspot.fr/2012/10/crenti-pas-degun.html
e me trachi qu'aqueste estiu, son los meteisses amics qu'ai passat de temps amb eles.
Esmoguda.
0 comentaris
dilluns, 7 de setembre de 2015
Sovenir estival : sovenir musical
Anèri a quauques concèrts pendent l'estiu e aquò fa totjorn de ben.
Abans de me tornar metre al trabalh, me faguèri una dimenjada tota musicala.
Lo divendres de ser, L'Art à Tatouille.
Los aviái pas vistes dempuèi l'an pebre e me regalèri. Aquò agrada a tot lo mond : i a de son electro, de paraulas, d'umor, de vam, de bassas e de melodias, una formula plena de succès!
En mai d'aquò, coma èri amorosa de Roland Ramade quand èri pichòta (o vos diguèri en 2010, remember!) e ben èri ben contenta de l'escotar cantar. En mai d'aquò, cantèt un parelh de cançons de Regg'lyss! Emocion! Èri la sola de conéisser las paraulas de Vive les Gestes, son incultes lo mond.
Lo dissabte de ser, anèri al Domeni d'O a la capitala per una nuèch Klezmer. Lo Domeni d'O es proprietat del conselh general e i fan de cultura: teatre, musica, circ, la programacion es, en règla generala, plan bona, un pauc tròp telerama spirit per ieu, rai. E cada estiu, organizan las "nuèches d'o" que son tematicas. Vos expliqui. Lo domeni d'O es bèl e i a mai d'un espaci: i a un teatre, un amfiteatre en plen èr, un tibanèl bèl e mai que mai un pargue grand que vos i podètz anar passejar se volètz. Primièr, dins la pineda, i a de taulas per manjar, te pòrtas ton recapte, e a 20h, lo primièr concèrt comença.
Ieu i anèri amb La Jefa e Pomponeta, es pas perque demoram pas mai ensem que sèm pas amigas. Pomponeta aviá facha una quicha. Mangèrem la quicha e a 20h comencèt lo concèrt de l'Amsterdam Klezmer Band qu'aviái ja vist a Manresa e que me fasiá lingueta de los tornar veire. Musica festiva, plena de vam, plena de ritme, de jòia e d'estrambòrd.
A 21h30, cap a l'amfiteatre per veire un film Moi Abraham Toi Ivan, o Toi Ivan moi Abraham, enfin una istòria de Tu ieu Ivan Abraham. Un film en negre e blanc que m'i faguèri cagar grèu grèu grèu tota la primièra mitat. Agachavi de quora en quora la Jefa que semblava de se far cagar tan coma ieu. Pomponeta ela, entre la Jefa e ieu, èra pivelada per l'ecran. Ieu bufavi tant e mai, en mai d'aquò, eriam mal assetadas e en mai d'aquò pudissiá a formatge de cabra aquel film, que de la banasta del recapte, segon lo vent, montava l'embocan.
Malgrat mon quota d'insuportabilitat lèu despassat, saludèri la qualitat de la fotografia e de la realizacion del film. Puèi, m'emmerdèri un pauc mens. Puèi, mèrda, èra una nuèch klezmer e n'i aviá pas una nòta de klezmer dins aquel film. Quina engana! Aurián melhor fach de programar Tren de Vida. Enfin, foguèri ben contenta de veire arribar lo generic de fin.
Lo problèma ven de la programacion, sortissiam d'un concèrt estrambordant per arribar a un film lent, lo contrastre èra tròp violent per poder apreciar a sa justa valor Moi Ivan toi Abraham.
A 23h30, anèrem jos lo tibanèl escotar Minimal Klezmer Trio un grop completament descabestrat que nos i carrèrem. Mon sol regret es qu'aguèsson parlat anglés. Aquò m'emmèrda que d'Italians venguèsson parlar anglés a Montpelhièr...
E lo dimenge, anèri a Seta, qu'èra la Sant Loís, granda fèsta, dins un pichon bar dins un barri popular, pas gaire luènh de la fola del canal mas sens toristalha ni joinessa bandada, per escotar Les Supers Belles. Un concèrt qu'amb la Jefa e Pomponeta doblidarem pas. Espèri que seràn programadas dins tot plen de salas e que las poirai tornar veire plan lèu. Quina energia, quin umor, quin gaubi !
E vos pòdi dire que lo diluns de matin, aviái pas enveja de trabalhar...
2 comentaris
dissabte, 5 de setembre de 2015
La vidèo de Rémi Gaillard
A que fa de ben la darrièra vidèo de Rémi Gaillard !
Se l'avètz pas vista, aquí l'avètz :
Soi pas d'acòrdi amb l'argument, sus la supression de las regions, eça. Mas la vidèo m'esmòu.
Rémi Gaillard a fach lo torn de Lengadòc-Rosselhon e a capitat a cada còp de far dançar de mond. E ne sortís una vidèo plena de vida, d'energia e de bonur ont vesèm de mond que sautan, dançan e bracejan just pel plaser de far los colhons davant un païsatge. Totes participan a un projècte individual, lo projècte creatiu de Rémi Gaillard, e a un projècte collectiu, aquesta vidèo seriá pas estada possibla sens la participacion de desenats de personas volontàrias e los internautas son a la far seuna.
La musica, la coneissiái, es la dels collègas de Goulamas'K, e avèm una vidèo partatjada mai de 10 000 còps en mens dos jorns amb una musica e de paraulas en occitan, s'es pas de socializacion aquò, me fau capelan.
Ieu me'n lassi pas d'aquesta vidèo, me fa de ben al moral, e , coma eles, ai enveja de sautar pertot en rire.
Ai enveja de granmercejar Remi Gaillard per aquò. Per nos far rire. Per nos donar de bona umor. Per mostrar aqueles païsatges. Per crear aquí e n'aver un resson internacional.
Es un tipe que me fa rire dempuèi la debuta, emai siaguèsse de còps que i a un umor un pauc de marrit gost per d'unes... Lo tipe traça son camin, seguís sa dralha, en demorar luènh dels mèdias, pièger, lor pissa al cuol. Soi convençuda tanben qu'es un tipe plen de sensibilitat, vos remandi per aquò a sa video Dog (que seriá daumatge de ne reténer que lo costat lebretaire!).
Rémi Gaillard, lo tipe que me suspren de vidèos en vidèos, que me fa rire, soscar, plorar.
Soi fan.
Se l'avètz pas vista, aquí l'avètz :
Soi pas d'acòrdi amb l'argument, sus la supression de las regions, eça. Mas la vidèo m'esmòu.
Rémi Gaillard a fach lo torn de Lengadòc-Rosselhon e a capitat a cada còp de far dançar de mond. E ne sortís una vidèo plena de vida, d'energia e de bonur ont vesèm de mond que sautan, dançan e bracejan just pel plaser de far los colhons davant un païsatge. Totes participan a un projècte individual, lo projècte creatiu de Rémi Gaillard, e a un projècte collectiu, aquesta vidèo seriá pas estada possibla sens la participacion de desenats de personas volontàrias e los internautas son a la far seuna.
La musica, la coneissiái, es la dels collègas de Goulamas'K, e avèm una vidèo partatjada mai de 10 000 còps en mens dos jorns amb una musica e de paraulas en occitan, s'es pas de socializacion aquò, me fau capelan.
Ieu me'n lassi pas d'aquesta vidèo, me fa de ben al moral, e , coma eles, ai enveja de sautar pertot en rire.
Ai enveja de granmercejar Remi Gaillard per aquò. Per nos far rire. Per nos donar de bona umor. Per mostrar aqueles païsatges. Per crear aquí e n'aver un resson internacional.
Es un tipe que me fa rire dempuèi la debuta, emai siaguèsse de còps que i a un umor un pauc de marrit gost per d'unes... Lo tipe traça son camin, seguís sa dralha, en demorar luènh dels mèdias, pièger, lor pissa al cuol. Soi convençuda tanben qu'es un tipe plen de sensibilitat, vos remandi per aquò a sa video Dog (que seriá daumatge de ne reténer que lo costat lebretaire!).
Rémi Gaillard, lo tipe que me suspren de vidèos en vidèos, que me fa rire, soscar, plorar.
Soi fan.
1 comentaris
divendres, 4 de setembre de 2015
Lectura estivala (3) : Jòrdi Peladan - Merièm o la botelha dins la sabla
Lo Jòrdi Peladan, ne vos parlèri ja, e languissiái de lo legir son darrièr libre.
Es publicat en cò de l'IEO Edicions e coma es publicat en cò de l'IEO Edicions, i a una colha : La botelha dins la sabla sus la cubèrta e Merièm o la botelha dins la sabla al dintre del libre. Rayez le titre inutile Tout va très bien Madame la Marquise.
Merièm o la botelha dins la sabla es un libre de bon legir per l'estiu mas me sembla mai un roman joinessa qu'un roman per adultes.
Comença amb una còla d'adolescents nimesencs que van a la plaja. I trobaràn una botelha amb lo messatge de Merièm que crida que l'ajudèsson.
Es un roman politicament coma cal : los adolescents son de totas las colors e dins totas las situacions familhalas possiblas, denóncia l'esclavagisme modèrne, l'immigracion illegala plena de patiment, parla de l'istòria actuala amb la Prima araba. Es un roman d'uèi plan escrich que fa pas modèrn per faire modèrn, tot sona ben just.
Quand lo veirai lo Peladan, li dirai: amb aqueste libre e amb aqueles personatges, ten un concèpte, ten una seria ! Sa còla d'adolescents de son libre, e ben me fan pensar al Club des Cinq : una còla d'amics que s'organizan solets per sauvar lo mond, un pauc irreal mas totalament realista, e aquò marcha.
Lo libre es pas espés, fa pas cent paginas e francament, marcariá ben sus la laissa "joinessa", de romans per los preadolescents. E, coma de costuma, la lenga es bona e de bon legir.
Un Club des Cinq occitan, l'idèa es bona, non?
De fach, mancam de personatges recurrents dins la literatura occitana. A despart dels comissaris de Vernet e Ganhaire, ne vesi pas. Se pensatz a quicòm, digatz-m'o :)
1 comentaris
dijous, 3 de setembre de 2015
Sovenir estival, sovenir musical : Es tibada
N'aviái ja vist un bocin a la sortida de residéncia e a Rodés lo vegèri en entièr l'espectacle e m'arregalèri de la debuta a la fin.
Chronos es un cine-concert. Lo grop Asuèlh jòga de musica sus d'imatges seleccionats, montats, trabalhats, que lo Cans filmèt dins las annadas 50 a l'entorn de Besièrs ( e los films los podètz consultar al cirdòc )
Los imatges son interessants, muts, nos mòstran un biais de viure qu'es pas mai, de caras risentas, de còsses qu'an patit, de gèstes de la vida vidanta, tot lo vilatge es dins la bóstia, los pichonets, los vielhasses, los trabalhaires, los païsans, los obrièrs, totes. Los an seleccionats los imatges per ne far un ensem coerent, los an trabalhats, que lo Cans èra un fotograf e far de films èra pas son mestièr, e al prètz de la pelicula a l'epòca, comprenèm que cada persona, la filma pas que 3 segondas.
Asuèlh es un grop de musicaires de tria e l'orquèstra sap acompanhar la musica.
Agacham l'ecran, escotam la musica e doblidam sul pic que son doas causas distintas.
Es un espectacle fin e sensible.
De mancar pas.
Chronos from dètz on Vimeo.
Chronos es un cine-concert. Lo grop Asuèlh jòga de musica sus d'imatges seleccionats, montats, trabalhats, que lo Cans filmèt dins las annadas 50 a l'entorn de Besièrs ( e los films los podètz consultar al cirdòc )
Los imatges son interessants, muts, nos mòstran un biais de viure qu'es pas mai, de caras risentas, de còsses qu'an patit, de gèstes de la vida vidanta, tot lo vilatge es dins la bóstia, los pichonets, los vielhasses, los trabalhaires, los païsans, los obrièrs, totes. Los an seleccionats los imatges per ne far un ensem coerent, los an trabalhats, que lo Cans èra un fotograf e far de films èra pas son mestièr, e al prètz de la pelicula a l'epòca, comprenèm que cada persona, la filma pas que 3 segondas.
Asuèlh es un grop de musicaires de tria e l'orquèstra sap acompanhar la musica.
Agacham l'ecran, escotam la musica e doblidam sul pic que son doas causas distintas.
Es un espectacle fin e sensible.
De mancar pas.
Chronos from dètz on Vimeo.
0 comentaris
dimecres, 2 de setembre de 2015
Sovenir estival : Pirenèus
Oè, ai una amiga que carga las caucetas dins las sandalas quand anam en escorreguda de matin.
L'aimi malgrat aquò.
Es dire se l'aimi.
Mas digatz-li qu'aquò se fa pas.
Mas lo marrit gost catalan, benlèu que podèm pas luchar ;)
3 comentaris
dimarts, 1 de setembre de 2015
Lectura estivala (2) : Chamin de Copagòrja de Joan Ganhaire
Lo darrièr Ganhaire es la lectura estivala que i pòs pas copar ! (a a a!)
Qué vos dire a despart qu'es totjorn un chale de lo legir, que quand acabas lo libre siás decebuda perque sabes que te cal esperar un an de mai per ne legir un autre.
Poiriái èsser puta e lo vos espoilar, mas soi pas puta.
I traparetz los personatges costumièrs, l'escritura costumièra, lo chale costumièr.
Aquò se dubrís sus un tipe que sortís de preson e que tòrna dins son país, a son ostal, e comprenèm que lo tipe a fach d'annadas de preson per un crimi qu'aviá pas comés pecaire... Al cap de doas paginas, t'acròcas al libre e lo daissas pas fins a la fin. Coma de costuma ;)
Urosament que los legissi pendent l'estiu los libres de Ganhaire, sequenon me caldriá marcar dins l'agenda mièja-jornada per los legir de tira :)
1 comentaris
Subscriure's a: Missatges (Atom)


text:
Legirètz l’article de Le Monde –es malastrosament jà de dissabte, un pauc en retard sobre la descripcion de çò que se debana a Barcelona e Madrid ; alara segur vos pensarètz que los Catalans son maissants per non aimar Madrid ; bon, e aprèp que volètz far d’aquesta «mesurada» confirmacion jacobina ? Res, levat benlèu de pensar coma El País, La Razón, l’ABC o La Gaceta que cal reviscolar l’armada en Catalonha….
Me sembla çaquelà que li cal demandar de passar a una autra etapa !
Artur Mas explica dimècres passat, segurament la jornalista de Le Monde i èra encara a Barcelona : «cal bastir un Estat ».... E i a un a majoritat d'independentistas al Parlament - Parlament elegit de Barcelona; volèm saber quí son e de quina manièra vòlon far per èstre independents ; volèm pas que Le Monde o la supausada jornalista de Le Monde prenguèsse una opinion, mas qu'informèsse, simplament ... e sèm quitament d'accòrd perqué nos expliquèsse perqué serà impossible se n'a los mejans jornalistics !...
Que son aquestas gents, qu'es aquesta tropa ? Volèm saber ! ( al delai dels eslògan). Que la jornalista de Le Monde nos expliquèsse, enfin ! E que fasquèsse enfin son trabalh de jornalista : INFORMAR, e non pas manipular.
En resumit l’article explica : los Catalans son maissants de 5 a 110 ans, e egoïstas independentistas, alara que cal far ? Los matar ? Es la solucion prepausada ? Los exilhar ? Son 7 milions (estadisticas), e 2 milions independentistas (pel mens).
Mas concretament, que vòlon aquesta gent ? Perqué cántan l’independéncia en directe de RAC 1 lo maitin en moment de granda audiéncia ? Explica-me Sandrina Morel e assaja la creativitat al nivèl de l’informacion. La responsa a las questions sobre l’independentisme catalan serà un jorn dins la premsa francesa ? L’argumentaris dels professors independentistas d’universitats del monde sancièr que demandan l’independéncia de Catalonha, i seràn un jorn ?
Le Monde o sap pas ? O o vòl pas escriure ?


text:
"Meddia Aranés": Gran nivèu des riders aranesi en Eldorado Freeride Junior de Baqueira 2*
Aué en Aran Espòrts era actualitat deth Mondiau Junior d'esqui de hons damb era aranesa Lydia Iglesias, tanben parlam damb riders, entrenadors e organizadors dera 1ª cita de Eldorado Freeride Junior que s'a disputat en Baqueira. En fotbòl era vitòria dera UEBossòst ena tornada ara competicion e era naua derròta, e ja son 3 de seguides, dera AFLes. E era Marcha Beret que dimenge arribe ara 38au edicion. Avui, a "Aran esports", l'actualitat del Mundial júnior d'esquí de fons amb l'aranesa Lydia Iglesias. També parlem amb riders, entrenadors i organitzadors de la 1a cita d'Eldorado Freeride Junior que s'ha disputat a Baqueira. En futbol, la victòria de la UE Bossòst en la tornada a la competició i la nova derrota, i ja són 3 de seguides, de l'AFLes. I la Marxa Beret, que diumenge arriba a la 38a edició.


text:
Dàurica
Dàurica, Servicis Ambientaus e Biodiversitat ei ua enterpresa de consultoria dedicada ara gestion e conservacion deth miei naturau, eth foment dera biodiversitat e era sensibilizacion ambientau.
Per qué escuelher-mos?
Cercam tà cada projècte ua solucion as problèmes qu'es activitats umanes genèren sus eth territòri e era biodiversitat, en tot trabalhar-les de forma personalizada entà trobar es melhors resultats. Era rigor des nòsti estudis se base ena coneishença generada per auança pes experiéncies e pera recèrca en camp dera conservacion, qu'apòrte continuadament informacion renauida. D’aguesta manèra obtiem prepauses tecnicament contrastades que fondamenten es nòsti pilars e era illusion peth trabalh ben hèt.
Per qué Dàurica?
Eth nòste nòm ven dera arongla coiròia (Hirundo daurica), un petit audèth migrador de colors vius. Parièr coma era nòsta enterpresa aguesta espècia viu centrada as ambients mediterranèus. Era sua biologia, que soent ven estacada a l’òme, da exemple des nòsti rèptes jornalièrs er arténher era plan comprenuda e armonia entre es nòstes activitats e eth miei naturau.


text:
10. Corsa deus Lacs D’Ayous
Qu´escomençan lo caminau au arràs deu lac Bios-Artigas (Un arreproèr tradicionau aussalès que ditz: ” Bios-Artigas vau mei ta yo pendent l´estiu que castèths e palais cuan seràn bèths “). Ua estoneta dempúsh qu´argueitan ua cabana enta dreta on que i a azonets e chibaus, sembla estar que tau logament aus toristas. En seguint lo caminau, dab ua vegetacion deras granas aus entorns, qu´arriban dinca ua planera deras amplas dab chibaus e vacas, ací que crotzan l´arrigüet de Bios per un petit pont.
Desempúsh la senta que s´eishampla e curauleya dinca devièner un senderet mei estreit qu´arriba dincau berói ibón de Castérau. Ací qu´en hèn de fotos, especialament entau superbèth Midi d´Aussau. Aus entorns que pashen tropeths de corders e aulhas.
En continuant lo camin, que garrapeteyan per ua costera hèra penenta enta l´ibón de Bersau; l´avista enta bethcòp de montagnas gasconas e cuauques uas aragonesas qu´èi gaihaçenta. Cercan ompra enta minyar e dempúsh que i hèn fotos.
En seguint lo camin, deyà devarant entaus lacs d´Ayous, que passan per l´òstau d´Ayous, on que Migalánchel Martín demanda s´èi berdat qu´un deus puntons deu Midi d´Aussau Ei l´aperat ” Punta de l´Aragon “. L´arresponen ” quiò ” ( que òc ), mès qu´èi un mei baish, que no se i vede pas despúsh d´ací, qu´èi a l´endarrèr, espiant ta l´Aragon per l´aute costat.
Devath de l´òstau que se i troba l´ibón de Gentau. Ençà d´eth, Migalánchel Pérez hè cuauques fotos au polit ibón, dab chibaus e un azonet e, au hons – aquò qu´èi clar – lo Midi d´Aussau. En seguint la baishada, qu´argueitan au luenh los autes ibons, lo deu Miey e lo de Romassot, los dus dab vacas e vetèths a l´autorn.
Despúsh d´ací, en seguint lo caminau, bethlèu qu´aneràn hens un hagocar hèra arronçat e beròi, dinc´arribar ta ra planera on qu´èi lo cairehorc deus camins d´anada e tornada e on qu´enqüèra i son minyant lo vacum e los chibaus.
D´ací au parcatge van a plaçerinas, mès hòrt gauyosament.
Que son estats autorn de ueit oradas au Parc Nacionau deus PirinEus Françès caminant enter lo gaihaçent paisatge. Qu´an espiat aquestes meravilhòs ibons dab avistas deu mièlher, mei que nada aqueras deu famós Midi d´Aussau. Que´s a hèit un temps deus bons, an gauyat un sarrot e no i son tròp croishits.
En Sallén, en primeras se duchan y dimpués zenan. Antis de chitar, se´n ban ta ro ” Rincón de Mariano ” do i serán bel raté charrando con él y con Pili de casa Lucas y do Migalánchel Martín con as suyas estendenzias xoteras, se´n canta belguna en plan dispidida. ! Qué a plazer son estatos en Sallén y os arredols y qué curto lis s´ha feto ¡¡.


text:
Belaud de la Belaudiera, lo mèstre dau sonet
Loís Belaud, (1543 ?-1588), Belaud de la Belaudiera de son nom literari, es un poèta provençau....
Enric IV, lo gentilòme gascon
Enric IV de França e de Navarra es dintrat dins l'istòria coma « lo Bon rei Enric » o «....
Frederic Mistral, lo Prèmi Nobel
Frederic Mistral es un dels escriveires occitans mai renomats, sa reputacion despassa las frontièras de....
Pèire Godolin e lo Ramelet moundin, ramelet de la literatura occitana
Lo Ramelet moundi, « lo ramelet tolosenc », es l’òbra de Pèire Godolin, poeta occitan....
Boissier de Sauvages, lexicographe occitan (1710-1795)
Pierre Augustin Boissier de Sauvages naît en 1710 dans une famille de la noblesse d'Alès (Gard).....


text:
Lo collectiu 2017OC questiona los candidats a l'eleccion presidenciala francesa.
De seguir aquí [site] e [twitter]
Federacions e organismes partenaris :
En 2016 lo jornal Centre Presse presentava lo libre
de Zefir Bòsc Memòrias d'un vailet de bòria. Extrach de l'article :
Zefir Bòsc : lo temps dels vailets
Mièg sègle après, Zefir Bòsc a furgat sos tiradors e trobat de tròces d'escritura e de nòtas
escrichas a una epòca ont començava a prene consciéncia de sa lenga mairala (l'occitan plan segur).
Mémoires de pauvres - Autobiografias occitanas en vèrs del sègle XIX.
Jos la direccion de Philippe Gardy e Philippe Martel (Garae, 2010, 576 paginas , illustrat, 15 x 22 cm, bilingüe francés/occitan).
Nasquèron entre Ròse e Garona, entre lo primièr e lo segond Empèri.
Son partits de pas res,
levat l'Agenés Jasmin consacrat, el, grand poèta per París. Son pas arribats plan naut.
Francesca Celi dins una nòta [ligam] publicada per l'Institut Florian de Cèus detalha los que presidèron las fèstas felibrencas de París de 1879 a 1908.
Propausa d'extraches de las dichas, e per caduna una analisa.
L'institut Florian de Cèus que nos balha aquela presentacion es istoricament ligat a l'associacion dels Amics de la lenga d'òc creada per Joseph Loubet. Aquel, originari de Montpelhièr, la creèt en 1920, amb per ambicion d'amassar los occitans de París altorn de l'estudi de lor lenga. Çò que capitèt de far, e uèi encara en 2017 l'associacion es viva.
Lo site occitanica.eu presenta una nòta d'estudi sul libre de Prospèr Estieu Lo Fablièr occitan. Estampat en 1930 aquel libre recampa de fablas del mond entièr, traduchas en occitan. Segon occitanica, emai siá pas estat pensat aital, apareis coma una emanacion originala de l’idèa de « convivéncia » dins la literatura occitana de la debuta del sègle XX.
La societat americana Wright Electric en collaboracion amb EasyJet
trabalha sul desvolopament d'avions a propulsion electrica. Las companhiás an presentat lor partenariat en setembre de 2017.
Preveson de poder assegurar de ligasons regularas d'aicí 20 ans entre
de vilas pro pròchas, per exemple París e Londres o Nòva Yòrk e Boston.
Après la decision de la societat HTT de s'installar a Tolosa per desvolopar
un sistèma de transportacion iperloop, es lo grop canadian TransPod
que manifèsta son interés per la region Occitània.
Son basats carrièra dels Briquetiers a Blanhac, al còr de l'Aerospace Valley, d'aquí desvolopan lors projèctes
per la region.
Lo CIRDÒC comunica : Lo 25 de novembre que ven es organizat a
l’Ostal de la Comuna de Narbona (11) lo 3en collòqui regional de l’associacion
País Nòstre. L’associacion País Nòstre s’es balhada per amira d’animar lo debat d’idèa a l’entorn
dels enjòcs de la lenga e de la cultura occitanas dins la societat actuala. L’associacion organiza en
particular un collòqui annadièr sus un tèma grand de l’accion publica.
Dins sa revista d'octobre e novembre de 2017 la region Occitània comunica en occitan
sus los mejans d'apréner la lenga occitana.
Apréner la lenga d'òc
La transmission de l’occitan es l’enjòc de nòstre temps : la lenga es
dins una situacion dificila dins un mond ont, cada jorn, la pluralitat
lingüistica es mesa a mal. Cal plan realizar que (segon l’UNESCO)
una lenga desapareis cada doas setmanas e que, se fasèm pas
res, 90 % de las lengas van probablament s’escafar avant la fin del sègle.


text:
Objectius de la formacion :
Descobrir los mestièrs de l’acuèlh e de l’acompanhament toristic, de l’animacion socio-culturala e de lésers esportius per tal de validar un projècte professional dins un d’aquestes domenis.
Public tocat :
Demandaire d’emplec inscrich a Pòl Emplec, sortit del sistèma escolar dempuèi mai de 6 meses e amb un nivèl IV de formacion al mai, orientat par una de las estructuras d’Acuèlh d’Informacion e d’Orientacion abilitadas per la Region Lengadòc-Rosselhon / Miègjorn Pirenèus.
Programa :
- S’iniciar a las tecnicas d’acuèlh e d’organizacion de l’acuèlh de visitaires
- Conéisser e valorizar lo patrimòni cultural regional, las particularitats geograficas et istoricas
- Aculhir de grops, preparar e animar de sesilhas dins los domenis socio-cultural e de lésers esportius
Volum orari : 182 oras
- Una jornada descobèrta dels mestièrs (7 o)
- Un chantièr d’implicacion (35 o)
- Prequalificacion als mestièrs (140 o)
- Validacion dels moduls
Mesas en situacion professionala realizadas e observadas :
- Preparar e animar 1 activitat per un grop de pichòts enfants
- Realizar un acuèlh de visitaires (francés e estrangièrs)
- Preparar e animar una sesilha de lésers esportius


text:
Cada cagada qu’un partesan de l’autonomia o de l’independéncia se leva, i a sempre un imperialista que se leva per repotegar sul costat division e espaci estatal novèl pichon e sobretot sense cap valor economica coma Estat independent.
Aital entendèm : «mais ça sera pas viable ! (un Estat independent), e donc vos cal damorar ambe nosautres, sotmetut, es aital la sola solucion «rasonabla».
En règla generala, l’imperialista vei pas que los pichons Estats son estats fabricats per imperialismes, per justament avalizar una conquèsta imperialista e se son jamai demandats de la vitalitat de las estructura establida per la fòrça armada.
Avèm aital, Mónegue, Lichtenstein, Luxemborg, Singapor, Hong Kong, Lesoto, e donc Panamà !
Mas la question es pas de saber de quina manièra un Estat poichon podrà sobreviure economicament, la question es de saber quina etica per la gestion d’aquel Estat pichon ; e la question d’etica politica se pausa tanben pels grands Estats.


text:
27 juillet 2010
Mots traitres (Faux amis): exercici corrijat
Per veire l'exercici corrijat, clicatz aqui:MOTS_TRAITRES__exercici_corrijat_
27 juillet 2010
Mots traitres (Faux amis)
Per veire la lista daus mots que semblen lo francés, mas an pas lo mesma sense, clicatz aqui: faux_amis
15 juillet 2010
Solucions daus mots crosats
solucions_mots_crosatsClicatz aqui.
15 juillet 2010
"Mots crosats"
Legissetz la fuelha de presentacion de las dificultats graficas avant de far los "mots crosats". Per trobar los mots crosats, clicatz aqui. motscrosatsgrafia
15 juillet 2010
Dificultats graficas
Veiqui d'autres devers de vacanças. Trobaretz çai-aprep: - una presentacion de quauquas dificultats graficas per los que parlen l'occitan lemosin. - daus "mots crosats" - las solucions daus mots crosats. Bon coratge! Per veire la fuelha de presentacion de las dificultats graficas, clicatz aqui.difficultats_graficas


text:
Filon d'Alexàndria
Filon d'Alexàndria (c. 20 abC-c. 45) qu'estó un filosòf judiu ellenistic.
Qu'escrivó un sarròt de tractats sus la lei mosaïca. La soa òbra qu'ei màgerament apologetica, entenent demostrar la perfèita adequacion enter la fe judiva e la filosofia ellenistica. N'avó pas brica influéncia suu judaïsme mes si qu'estó ua hont d'inspiracion feconda entaus Pairs de la Glèsia. Eusèbi de Cesarèa dens la soa « Istòria eclesiastica » que hè un arrecuelh deus sons escriuts.
La soleta hèita la data de la quau ei segura qu'ei la soa participacion a l'ambaishada enviada peus judius d'Alexàndria a l'emperaire Caligula en l'an 40 tà demandar la soa proteccion arron de las susmautas antijudivas d'Alexàndria.


text:
Li parla d’Auvergno e de Bourbounés
Un cop de mai, un alemand, Karl-Heinz Reichel, proufessour d’universita, s’interèsso à nosto lengo.
Despièi 30 an que coulaboro emé lou Cercle Terre d’Auvergne, fai soun proun pèr la miés counèisse e la miés faire counèisse. Sa darriero publicacioun a pèr titre : Études et recherches sur les parlers arverno-bourbonnais e se devino la resulto de tóuti aquélis annado de coulèito dins lou païs ounte passo tóuti si vacanço.
Dins aquel oubrage nous baio noumbre d’esplicacioun, de carto geougrafico e tout ço que fau pèr coumpleta lou Dictionnaire auvergnat-français pareigu en 2005.
Vaqui un nouvèl óutis lenguisti di mai utile pèr de parla que soun bèn en dangié.
Tel. : 04 73 63 02 61.


text:
Vielha, 14 de noveme de 2017.- Mès de 250 persones participèren eth darrèr dissabte pendent tot eth dia ena Maraton de donacion de sang en Palai d’Espòrts de Vielha, organizat pera Associacion de Donants de Sang dera Val d’Aran.
En totau s’artenheren 211 donacions que 14 ne sigueren de plasma ath delà d’uns 40 aufriments.
Per prumèr còp se hec donacion de plasma ena Val d’Aran. Coma ère eth prumèr còp, des deth Banc de Sang e Teishuts se coordinèren es donacions en tot avertir as donants, e se prenec es donades des persones interessades en dar plasma en pròplèus ocasions.
Dar plasma ei coma donar sang, n’i a pro damb un shinhau mès de temps, ath torn de 45 menutes. Eth plasma ei eth qu’interven ena coagulacion dera sang, e se pòt dar cada 15 dies.
Des dera Associacion de Donants de Sang dera Val d’Aran vòlen arregraïr publicaments era participacion de toti e era collaboracion des institucions, Conselh Generau d’Aran, Ajuntament de Vielha e Mijaran, Ajuntament de Naut Aran, Departament de salut dera Generalitat e Banc de Teishuts, atau coma as associacions e particulares qu’un an mès ac an hèt possible.


text:
Vielha, 16 de junh de 2017.- Eth Conselh Generau d’Aran realize òbres de melhora deth fèrm e seguretat vial ena carretèra que junh es pòbles de Benós e Begós.
Es òbres consistissen en cambit dera capa de transit e nau enquitranat dera carretèra des der inici deth pòble de Benós enquia Begós, damb ua distància de 1,15 Km.
Eth sindic d’Aran, Carlos Barrera, expliquèc qu’aguest tipe d’inversions enes accèssi as nuclèus urbans, hèn part dera politica de reequilibri territoriau deth Govèrn d’Aran, e ahigec qu’en cas d’aguesta carretèra compòrte ua melhora ena qualitat de vida e ena seguretat entàs vesins d’aguesti pòbles.


text:
Dimars, 3 d'octòbre de 2017, 03h00 Espòrt
Coma un simbòl, es lo jove alièr catalan Foad Yaha que marca lo darrièr ensag catalan de la sason e met lo punt final a una annada terribla
Aquí octòbre que comença bèlament amb las finalas NRL e Superliga e que s’acabarà amb la debuta de la Copa del Mond!
Los Dragons se salvan la vida
Del costat de Perpinhan, se pòt enfin bufar e amb un grand buf de solatjament. Aqueste dissabte, es cò de Leigh e fàcia a l’esquipa locala, que los Dragons jogavan lo manten en Superliga. A la pausa, los Centurions menavan 6-4 e tornavan marcar tre la represa 10-4. A partir d’aquí, los catalans mestregèron la partida en marcant tres ensages e Walsh ajustava quatre penalitats qu’enfonzavan l’indisciplina anglesa. Fin finala, la marca a la còrna èra de 26-10 pels Sang e Aur . Es Hull KR que pren la plaça de Leigh per l’edicion de 2018 de Superliga, ont seràn tornarmai Warrington, Widnes e, doncas, los Dragons ont va caler preparar del melhor la sason venenta amb lo recrutament d’estrangièrs de tria e la fisança de balhar als joves catalans e occitans.
Un trofèu per Tolosa
Dins lo meteis temps, sus la pelena de Blanhac, lo Tolosa Olimpic garnissiá l’armari dels trofèus amb lo Championship Shield (competicion que recampa dels 5ns als 12ns del Championship) en assucant las Aglas de Sheffield: 44-14. De qué doblidar la non-qualificacion pel 8 del mitan en èsser la primièra esquipa occitana a marcar son nom dins los venceires d’una competicion anglesa. Per la sason venenta, Tolosa anóncia las arribadas del pilar neozelandés Rapira e tanben de William Barthau e Antòni Maria.
NRL: la Tempèsta bufa sus Sydney
La finala de la sason NRL a Sydney opausava los primièrs del classament: la Tempèsta de Melbourne amb los 8ns, los Vaquièrs. Tre la tresena minuta, los Vaquièrs perdián un pilar, nafrat al ginolh. Melborna dobrissiá la marca per un ensag de 80 mètres de son alièr Addo-Carr (19a). Ne marcava dos autres abans la pausa (18-0). A la represa, los Vaquièrs ensajavan de metre un còp, marcavan a la 48a minuta. Mas aquò èra un fuòc de palha e tres novèls ensages refortissián lo trionf de la Tempèsta: 34-6!
Superliga: Tigres e Rinocèros a Old Trafford
Las mièjs finalas de Superliga foguèron plan disputadas: los sostens passèron mai d’un còp de la jòia a las lagremas! Dijòus, a Castleford, St Helens menava 22-20 a la 79a minuta. Mas, sus la còrna, una penalitat del dobertura de Castleford Luke Gale metiá las doas formacions a egalitat. Dins las prolongacions al punt en aur, lo meteis Luke Gale (que jogava doas setmanas aprèp una operacion de l’apendiciti) encapava lo tombat que mandava los Tigres pel primièr còp de l’istòria en finala (23-22)! Lo divendres tanben, es sus un escart magrinèl de dos punts 18-16 que Leeds (que jogava l’an passat en Championship!) se qualificava fàcia a Hull FC. Los dos venceires se rescontraràn dissabte a Old Trafford (Manchester).
Alan Roch


text:
Lo mestièr de la formacion vos interèssa ?
Desiratz cambiar d’orientacion ?
Partejar vòstras coneissenças ?
VENÈTZ
FORMATOR PROFESSIONAL
EN LENGA-CULTURA OCCITANA O CATALANA
Aquesta accion es finançada dins l’encastre del « Programa Regional Qualificant del Conselh Regional « .
Lo cursus de Formator Professional d’Adultes forma los estagiaris a ocupar d’emplecs de formators / trises al sens de la definicion del Repertòri Oficial dels Mestièrs e dels Emplecs (ROME K2111).
Lo CFPO vos prepausa un acompanhament individualisat de votre percors d’aprendissatgede las competéncias del mestièr, d’optimisar vòtras mesas en situacion professionalas e de mobilizar sa ret a la vista de favorizar vòstra insercion professionala.
ACAMPS COLLECTIUS DIN’FORMACION
La còla del CFPO aculhirà totas las personas interessadas pendents d’acamps collectius d’informaicon que se debanaràn segond lo calendièr çai-sota :
NOVÈLAS DATAS D’ACAMPS COLLECTIUS D’INFORMACION :
Los DIMÈCRES seguents a 14h :
24 e 31 d’agost de 2016,
07, 14, 21 e 28 de setembre de 2016
Ostal de la Vida Associativa – Locals del Pòl de Formacion en Occitan –
15 carrièra General Margueritte – 34500 BESIÈRS
PUBLICS CONCERNITS
-
Demandaires d’Emplecs (Obligatòriament inscrits a Pòl Emplec e orientats per l’un dels prescriptors del Conselh Regional) ;
-
Beneficiaris del RSA o de l’ASS ;
-
Publics en reconversion professionala : qu’an la volontat de venir formators dins lor domèni d’aplicacion especific ;
-
Publics qu’an la volontat de venir formators dins lo domèni de la lenga occitana ;
-
Nivèl de formacion IV o mai.
CERTIFICACION E VALIDACION DE L’ACCION
Aquesta formacion desemboca sus una dobla qualificacion :
– Mestria de las competéncias del mestièr de formator,
– Mestria dels elements linguistics e culturals occitans o catalans
La validacion de la formacion s’efectua a la vista dels resultats d’avaloracions realisadas pendent lo percors de formacion e de la presentacion davant una jurada d’un dorsièr de sintesi de practicas professionalas.
PER MAI D’ENTRESENHAS:
04.67.28.75.36 o cfpo@cfpoccitan.org


text:
Quora aurèm nòstre referèndum sul nuclear ?
Per fabricar una centrala nucleara, cal de beton, Bouygues es una de las companhias las mai interessatas a l’aumentacion del numbre de centralas, coma l’aumentacion de las autorotas inutila coma l’A65, o las LGV per ajudar los parisencs de venir en vacanças o de fugir se las loras centralas nuclearas petèssen.
Nos podèm çaquelà question de saber, perqué l’UDR, puèi lo RPR e puèi l’UMP-NC vòl del nuclear ? Sense mai, tanben pels socialistas al poder pendent 14 annadas e qu’an jamai fait res contra lo nuclear.
Car es plan clar, una centrala nuclera que peta es una zòna de la mitan de fRANÇA que cal evacuar… imaginèm se la centrala es prèp de París, lo nombre de parisencs que devrèm suportar …
Acabèm d’aprendre que François Hollande auriá cambiar d’avejaire sul subjecte ; es clar qu’es pas per aver rasonar sus quin tipe de societat devèm bastir per respectar aquesta tèrra, los territòris e los pòbles de fRANÇA. L’efèit electoral sembla aver mai d’efèits positius sul còrs elitari que sobre la realitat de l’aumentacion de las decisions politicas per frenar lo nuclear.
En Euskadi per aver pas de centrala nucleara, èra la menaça d’ETA qu’a jogat fòrça… Se per totes los subjectes d’importança pels pòbles de fRANÇA devèm, amai de las eleccions, fa una pression d’aqueste escantilh, n’avèm pas acabat ambe la casta sciences-po al poder actualament.
Quora aurèm nòstre referèndum ? E puèi, benlèu que lo sistèma bonapartista que nos a imposat lo nuclear, es aital que zo sonèm nucleocracia, aurà tanben l’intelligéncia d’arrestar lo nuclear ; e en primièr arrestar AREVA and co, e benlèu condamnar lo pac de dirigents qu’an installat, ambe la filiara nucleara, una insecuritat permanenta sobre los pòbles europèus e lo continent, e aiçò per mantunes sègles ambe las daissas mestresables tant qu’una centrala a pas encara petada ; alata pus lèu, aurèm estauviat la catastròfa sul territòri, sobre los pòbles europèus, e podrèm desvolopar una vertadièra democracia en fRANÇA.
-°-


text:
L’Argiela
Se lo comptèm segon lo calendier republican, aqueste promier de janvier de nòsta annada 2017 es pereu lo Duodí 12 de Nivòsa de l’an 225 de la Republica, consacrat a l’argiela.
Tant vòu dire que podem pas sacher ce que serà, d’abòrd que l’argiela se pòt pastar per li donar la forma que volem. Après se pòt laissar secar, ò la far coire au forn. Mai per les temps que vènon, l’òme serà pas lo solet modelaire, ò se o es, risca pron qu’aquò siegue per lo pièger puslèu que lo melhor e que, crusa ò cuecha, se retròbe a la fin espoutida ò espeçada…
Segon lei religions dau Libre, es ambé d’argiela que Dieu anet pastar e modelar lo promier òme e, un còp adobat aquela mena de santon, li bofet sus lo nas per li donar la vida.
Encuei ei l’òme que pasta, pastissa e degalha la tèrra que n’a sortit, amb un bofe divin ò d’espereu, e tant fai que totara li podrà plus viure, se capita pas de se despatolhar d’aqueu tant marrit biais de faire. E, tot naissut de l’argiela coma es, tot a l’argiela tornarà. E cu saup s’aquela paura d’argieloneta podrà tornar començar un jorn l’operacion ?
D’autant que d’unei d’aquelei marrits santonàs, au nom censament de Dieu, espèron pas este debanament, mai prènon d’acorchas per tuar e morir.
De « bòna annada », anem se ne’n dire a totes un mes de temps. Mais sabo pas se siam fòrça que l’i cresem…
J.Y. ROYER


text:
24/03/2014
Frederic Mistral, le plus grand et le plus important par Jean-Claude Dugros
I a qualquas annadas, quand demandèron als candidats d’entrada a l’E.N.A., çò que lor inspirava lo mot « mistral », d’unes respondèron un vent, un tren… Gaire citèron lo poèta provençal.
Frederic Mistral (1830-1914), nascut e mòrt a Maillane (13), es lo pus grand escrivan d’òc, lo pus important.
Son òbra literària es l’egala de la de Hugo, de Baudelaire, de Shakespeare. Mistral es lo poèta de Mirèio e de Calendau, de Nerto e del Pouèmo dóu Rose, de Lis Isclo d’Or e de Lis Oulivado ; es lo codificator de l’ortografia de sa lenga dins son monumental Tresor dóu Felibrige o Dictionnaire Provençal-Français embrassant les divers dialectes de la langue d’oc moderne ; es lo fondator del Museon Arlaten en Arles, finançat amb lo Prèmi Nobel de Literatura obtengut en 1904 amb lo sosten dels mai grands romanistas de son temps. En fondant amb sos companhs lo Felibrige en 1854, balhèt a la vièlha lenga d’òc sas letras de noblessa. A partir de 1876, lo Felibrige s’espandís dins Occitània tota. Lo movement de reviscòl coneis un grand succès amb la creacion dins gaireben cada departament, d’escòlas felibrencas cargadas de defendre la lenga e de la promòure amb d’accions dins los domenis de l’ensenhament, de l’edicion, de la cançon, del teatre o encara de la coneissença del patrimòni artistic, istoric e tradicional.
En Perigòrd, la primièra escòla felibrenca Lo Bornat dau Perigòrd vei lo jorn en novembre 1901. Sos dos primièrs presidents son Auguste Chastanet, de Moissídan e Camille Chabaneau, de Nontronh, nomats majorals per Mistral en 1876. Cal legir e tornar legir Mistral per la beutat e la vertat de sos escrits plan segur, mas tanben per préner en compte l’extraordinària modernitat de sa pensada. Las abondosas commemoracions del centenari de sa mòrt seràn l’escasença de far conéisser e reconéisser l’òbra e l’engeni d’aquel grand Provençal qu’aparten d’ara enlà a l’Universalitat ; cal contunhar son ensenhament, mai actual que jamai, per una melhora compreneson entre los pòples dins lo respèct de las lengas e de las culturas de cadun. Cal acompanhar la tièra de las generacions d’òmes e de femnas, joves e mens joves, felibres o non, que se reclaman encara uèi de son ensenhament e qu’ensajan d’esperlongar son òbra e de persegre son accion.
Majoral Joan-Claudi Dugros.
19:34 Publié dans Actualitats, actualité, Literatura en òc | Tags : frederic mistral | Lien permanent | Commentaires (0)
Les commentaires sont fermés.


text:
dissabte, 20 de juny de 1998
DISCORS D'ENRIC GARRIGA TRULLOLS A L'ESTÈLA DEL PRAT DELS CREMATS
Amics occitans e catalans,
Sèm aicí, un còp de mai, amassats un petit grope de catalans e occitans, davant aquesta estèla que fa la remembrança del darrièr acte de la subrevivéncia d'Occitania.
Quan s'atudèt lo lenhièr del Prat dels Cremats venguèt la negra nuèit sus aqueste país d'òc e encara dura e contunha.
Malgrat que l'auba es pas encara arribada i a un espandiment d'una novèla idèa d'Euròpa que nos fa creire qu'arribarà lo jorn de la renaissença occitano-catalana.
E que tornarà reverdir e florir lo laurièr.
Sèm a la fin del sègle vint e es de mal comprene perqué en Europa, dins l'Europa progressista de las libertats, son pas encara reconeguts los dreits mai elementaris dels pòbles minoritaris que son dins los Estats. Es vertat, e o cal reconéisser, que la majoritat dels Estats an donat, an tornat, una partida importanta dels dreits culturals, lingüistics e nacionals, a aquestes nacions sense Estat.
Per exemple Espanha, Itàlia, Belgica, Anglaterra. Aquò son avançadas cap a l'esperança, mas dins aquesta novèla situacion i a una granda excepcion: França, que demòra jacobina e centralizaire e que vòl pas cambiar las causas del dedins, mas demanda lo respècte de las diferentas lengas dels Estats actuals, dins la Comunitat europèa.
Aquesta actitud es pas normala e per aquò los govèrns franceses an fait de l'anormalitat una situacion legala, per far paréisser normal ço qu'es evidentment anormal.
Cresi qu'avètz comprés que l'anormalitat en Europa es l'article II de la Constitucion francesa e lo refús de signar la Carta de las lengas minoritàrias.
Aquò serà de plan mal cambiar. Mas aquí avèm i aurem lo grand trabalh per denonciar aquesta excepcion francesa.
Lo pas del temps e la novèla situacion europèa va dins lo sens de donar mai de competéncias a las nacions, apeladas regions, e aquí espèri que França perdrà de batalhas.
Dins aqueste espèr de libertat vos demandi de tornar a Montsegur cada an per cridar:
Visca Occitània. Visca Catalunya.
Visca l'Amistat Occitano-Catalana
Enric Garriga Trullols
Subscriure's a: Comentaris del missatge (Atom)


text:
Dimenge, 26 de novembre de 2017, 03h00
Provença > Provença > País Marselhés
Lo Partit Occitan (PÒC) e Euròpa Ecologia Los Verds (EELV) fan una crida a manifestar a Marselha lo 1r de decembre venent per mostrar lo sosten a la republica de Catalonha e Aran. "Demandem ... +
Dimars, 3 d'octòbre de 2017, 03h00
Provença > Provença > País Marselhés
Un òme tuèt amb un cotèl doas personas a la gara de Sant Carles, a Marselha, dimenge passat. Puèi l'abatèron de militars del servici antiterrorista Sentinelle. Lo ... +
Diluns, 11 de setembre de 2017, 03h00
Provença > Provença > País Marselhés
Lo jornalista provençal Albert Mamberti es mòrt a l’atge de 105 ans, après una vida entièrament consagrada al jornalisme. Mambreti nos quitèt a l’ostal de ... +
Dimècres, 23 d'agost de 2017, 03h00
Provença > Provença > País Marselhés
Diluns passat de matin, una camioneta s’espotiguèt sus dos arrèstes d’autobús a Marselha e acabèt sa corsa sul pòrt vièlh, çò rapòrta ... +
Dimècres, 9 d'agost de 2017, 03h00
Provença > Provença > País d'Ais
Après èsser condemnat en primièra instància a una multa de 3000 èuros amb sosta en genièr passat, ara la justícia l’a condemnat a 4 meses de ... +
Divendres, 28 de julhet de 2017, 03h00
L’estat francés a demandat l’ajuda de l’Union Europèa per poder contrarotlar los incendis que creman l’èst d’Occitània, mai que mai dins las Mauras. ... +
Dijòus, 27 de julhet de 2017, 03h00
Aperaquí 10 000 personas foguèron evacuadas dins la nuèch de dimars a dimècres a Bòrma dei Mimòsas (Mauras) a causa dels incendis forestièrs que patís ... +
Divendres, 23 de junh de 2017, 03h00
Provença > Provença > País Marselhés
La Fèsta de la Musica venguèt una tragèdia a Marselha. Escotelèron a mòrt un òme de 35 ans al quartièr de la Plana dins la nuèch de dimècres ... +
Diluns, 29 de mai de 2017, 03h00
Acabèt ièr lo festenal de cinèma de Canas (Vencenc), qu’ongan a festejat son 70n anniversari. S’autregèt ièr los prèmis dins una bèla ceremònia ... +
Divendres, 26 de mai de 2017, 03h00
Provença > Provença > País Marselhés
Un incendi a provocat la mòrt de quatre personas a Marselha. Lo drama se passèt durant la nuèch de dimècres a dijòus dins un apartament del numèro 79 del Baloard ... +
Dimècres, 24 de mai de 2017, 03h00
A luòc dempuèi dimècres passat, 17 de mai, lo festenal de cinèma de Canas (Vencenc), qu’ongan festeja son 70n anniversari. L’eveniment comencèt amb lo passatge ... +
Divendres, 5 de mai de 2017, 03h00
An començat una campanha a Barcilona de Provença (Ubaia) per demandar que s’expulse pas los refugiats que se tròban dempuèi novembre passat en aquela vila dels Alps occitans. Sièis ... +
Dimenge, 16 d'abril de 2017, 03h00
De grands realizaires de prestigi coma Michael Haneke, Sofia Coppola, François Ozon o Naomi Kawase seràn los protagonistas de l’edicion d’ongan del Festenal de Cinèma de ... +
Dissabte, 25 de març de 2017, 03h00
Provença > Provença > País Marselhés
Marselha respond après una brutala agression faissista. Lo collectiu antifaissista de la Ciutat Focèa a fach un comunicat per clarificar l’agression e mostrar sa “determinacion ... +
Dimenge, 19 de març de 2017, 03h00
Provença > Provença > País Marselhés
L’Ostau dau País Marselhés aculhirà divendres que ven la segonda “assemblada dels legeires de Jornalet” d’ongan dins l’encastre de la celebracion dels ... +
Divendres, 17 de març de 2017, 03h00
Provença > Provença > País de Grassa
Uèch personas leugièrament nafradas, dont tres tocadas per las balas, es lo bilanç d’una fusilhada que se debanèt ièr devèrs 13h al licèu Tocqueville ... +


text:
Pages
- Acuèlh
- Acuelh
- Animator e Animatritz de Torisme Local (ATL)
- Aprene l’occitan
- Autres servicis
- CAP AVENIDOR
- CAP MESTIÈRS
- CQP Animator e Animatritz periescolar
- CQP Animator periescolar
- Dorsièr de premsa
- Fièira de questions
- Formacion continua
- Formacion en Occitan per Futurs Regents de Calandretas
- Formacions qualificantas e diplomantas
- Formation futurs regents de Calandreta
- Formator en lenga e cultura occitana o catalana
- Formulari de demanda de pre-inscripcion o d’informacion
- Lo Centre de formacion Professionala Occitan
- Los estagis PARLAR inicial
- Los setmanièrs
- Mencions legalas
- Nòstras certificacions
- Nòstras formacions referenciadas
- Partenaris
- Plan del site
- Preparacion als examèns
- Professor d’escòlas
- Setmanièrs nivèl avançat
- Tecnician d’Acuèlh Toristic opcion Acompanhament
- Traduccions
Posts by category
- Category: Lactualitat
- Batejada de 2017 a Tolosa (31)
- Los setmanièrs tornan prene la setmana del 18 al 22/09/2017
- Estagi PARLAR dels 7, 8 e 9 de febrièr de 2017
- Estagi PARLAR dels 7, 8 e 9 de febrièr de 2017
- Estagi PARLAR dels 7, 8 e 9 de febrièr de 2017
- Novèlas datas pels diplòmas d’occitan de la ret dels CFPO
- BAFA – Aprigondiment Cultura Occitana
- BAFA – Aprigondiment Cultura Occitana
- BAFA – Aprigondiment Cultura Occitana
- Batejada de la còla en primièra annada de formacion
- Batejada de la còla en primièra annada de formacion
- Dobèrtura dels « setmanièrs 2016-2017 »
- Labèl CERTIF’Région
- La sal
- Mistral
- Las Ensaladas Salvatjas
- Nadal
- Category: Non classé
- Category: Nòstras formacions que venon
- Estagi PARLAR a Besièrs (34), los 24-25 e 26 d’octòbre de 2017, Tèma : La poma
- Novèlas datas d’estagis PARLAR
- Estagi PARLAR – nivèl iniciacion 30 & 31 de mai e 1èr de junh de 2017
- Formator Professional d’Adultes en lenga-cultura occitana o catalana
- Estagi PARLAR : Tèma Las Ensaladas
- BAFA – Aprigondiment Cultura Occitana
- CHOCOLAT E AUTRAS CAUSAS DE MANJAR
- Novèlas datas d’acamps collectius d’informacions : Formacion de formators en lenga-cultura occitana o catalana
- Datas dels estagis PARLAR de l’annada escolara de 2016-2017
- Acamps collectius d’informacions
- Category: Ressorças


text:
L'Esparra
L'Esparra (Lesparre-Médoc en francés) qu'ei ua comuna situada dens lo departament de Gironda e la region d'Aquitània.
Somari
Geografia[modificar | modificar la font]
L'Esparra se tròba sus l'anciana Levada, au crotzament entre Leda, Medòc viticòla e Medòc landescòt (autament dit Lanas de Gasconha).
Istòria[modificar | modificar la font]
An retrobat de las traças d'aucupacion neolitica dens la comuna, notadament au lòc d'Uish. Mèi tard, pendent l'Antiquitat, quòra plusiors braç de l'estuari vinèvan dincas a çò qu'es adara au mitan de la peninsula, un pòrt estut creat, en un endreit nomat Metilium, e una via de comunicacion menent dinc a Bordèu, la Levada, estut traçada. A l'epòca de Carlesmanhe, disen qu'un permèir casterar estut bastit, per se botar a l'abric de las atacas daus Normands. La Tor d'Aunor domina la fortaressa dita l'Aunor de l'Esparra.
Pendent l'epòca anglogascona, l'Esparra vengut un centre politic, militar e comerçant, amèi una etapa sus la via de Sent Jacme. Au XII° siègle, trobèvan a l'Esparra un segrat destinat aus sent-jaqués e un espitau dedicat a sent Leunard, tanben a destinacion daus pelegrins. En 1239, quò's lo convent de Sent Francés qu'es creat. En 1265, una carta en occitan menciona que privilègis son autrejats aus ciutadans se renonçan a se constituir en comuna : Ne feràn entre eths establiment, ni feràn sagèth, ni comunia... Lo XIII° siègle estut tanben lo siègle de dus trobadors dau virat, Aimeric de Belenoi, neishut a l'Esparra e coneishut dens tots los país d'òc, e Pèir de Corbian, d'origina medoquina. De cap a 1363, lo senhor de Florimont, senhor de l'Esparra, se'n angut en crotzada, e multipliquèt en seguida las activitats guerrèiras ; lo considèran coma un grand òme dens l'istòria locala. En 1415, a la mòrt de Guilhèm-Amaniu de Madalhan, la senhoria de l'Esparra torna au conestable de Bordèu. Après la bacsarra de Castilhon, son mantuns a se disputar la senhoria : comtes de Labrit, de Matinhon, ducs d'Epernon e de Gramont.
Au XVIII° siègle, l'Esparra ven lo shèite de la subdivision dau Medòc, a la plaça de Sent Laurenç. En 1790, la comuna es promudada cap de districte ; en 1800, ven sosprefectura. Au XIX° siègle, las comunas vesinas de Sent Arlòdi e Uish li son restacadas, portant la populacion esparrina a 3500 abitants. L'Esparra damòra quauque temps a l'escartat daus grands axes. Adara, sa populacion es de 5200 personas mès la majora partida trabalha dens l'aglomeracion bordalesa. Los servicis d'urgéncia son menaçats d'èster transferits a Bordèu, la situacion medoquina es donc un chic preocupanta.
Per çò dau torisme, pòden vesitar lo donjon de l'Aunor de l'Esparra, sol a damorar dau vielh castèth (desmantelat a la Revolucion), qu'aculhís un musèu.


text:
04/12/2014
Questa dimenjada sur Meitat-chen, meitat-pòrc...
Joan-Pau Verdier e Marçau Peironi nos informan que los convidats de l'emission du diumenc 07 de decembre seran
Narcisse Perez per la festa de la trufa de Senta Crotz de Maruelh la dimenjada dau 12 e 13 de decembre e Monica Burg, contairitz.
Meitat chen , Meitat pòrc , chasque diumenc a 11 oras ( novel orari) sur França Blu Perigòrd!
Veiqui lo ligam vers França Blu Perigòrd
e lo ligam vers lo site de Joan-Pau Verdier
Les commentaires sont fermés.


text:
Quand ne soi pas tancat quitament estancat, lo nas sul tablèu mirgalhat de las panas de totas las colors , e ben me passi lo temps a fintar l'estelum quant n'i a. Per astre, teni una brava placa sul babòrd , a rendre geloses totes la toristalha, que viatjan dins l' univèrs liure, en pagant a boldre, per un traça de fenestron , que mantuns còps dubre pas que sus la nuèch , jol ventre de la fusada, a costat del sas de las escobilhas . Coma ne soi arrendut , de me fisar a vos amic legeire , me cal dire que mon sòmi mai fòrt, quand èri dròlla , èra lo d'un viatge en balon, dessús de la tèrra africana, es a dire lo viatge de richardàsses, sabètz la crosièra, ont los òmes tuban un Cohiba, en se tafurant las pòchas de plaser , mentre que las femnas se passejan sul pont en daissant arrè , un sòmi sexual de Chanèl , totes polits , lusents, fièròts coma d'unes maquinhons a las eleccions pacanas , o a la fièra de Shangaï, a trepejar lo pompidor gigant , tranquils, segur de sa vida , de sos esclaus, de la polícia, a gaitar lo monde dejos, las bèstias en libertat, los tropèls d'elefants subretot o los gnous , çò qu'es completament impossible de far dins l'espandi , vist que i a pas cap de naut ni de bas, a mai d' air , qu'o sabi plan , mas que seriá meravilhós d ' imaginar , que se poguèsse far, un còp arribat sus la planeta Termenos, la dels olargs reis , las bèstias mostrosas, que podrián minjar un elefant per dejunar...
Qu' ambe l'evolucion de la societat , de l'educacion, lo progrès de la medecina qué, la nautor de la pensada filosofica, los besonhs de la societat an cambiat .
Un còp èra los òmes fasián corre d 'animals, cavals, de leons de pantèras, d'òmes tanben, de crestians , puèi d'arabis o de josius, de negres, puèi de sindicalistas . Totjorn o faguèron e o faràn totjorn. Aquò's quitament la marca de la civilisacion. Levat que, dempuèi qu'an descobèrt Termenos ... Ara los fan correr , mas ambe un olarg darrè, dins las arènas blindadas de Shangaï , de Mexicò, d'endacòm mai.
Lo jòc es vengut un fach de societat qué...
Per nosautres, la caça foguèt pas tarribla . Que la mitat de l'equipatge ne'n moriguèt , per très traças d'olargs... Traças, aquò's un biais de dire, que l'olarg es una bèstia invesible levat la gula qu'es amagada dins una tuba movedissa, cambiadis de longa , sai que, granda com' un pòrge, que pel còs sabem pas. Los scientifics dison que mesura trenta metres de long e dètz de naut. Lo problèma es que l'olarg cambia sa fòrma , sa gula. Per lo seguir cal passar de lunetas especialas e gaitar los uèlhs, que la bèstia pòd projectar son imatja e enganar lo monde sus son estat , sa posicion. Aquò's aital qu'a la debuta d'unes gladiators cresián de se batre en fàcia , e se fasián copar l'esquina pel mièg. Melhor l'olarg pòt traversar las muralhas , l'acièr , lo beton , lo plastic , lo veire,l'aiga, l'acide, la soda, l'uranion 235, e quitament lo plomb ... Gaireben totas la matièras, e totas las moleculas, levat lo malhum d'una gàbia magnetica , a tres tesla minimum de potença,çò que suposa un corent de cent mila ampère dins las bobinas gigantas de l'estatge enebit de l'estacion energetica atomica del Prometeus, mas òm sinhala qu'un olarg capitèt de crear un dobla de sa gabia, quitament, de la duplicar a l'infenit, sens qu'òm posca tornar trobar la vertadièra, ambe certitud...
Qu'un olarg s' escapèsse e seria impossible de lo recaptar.
Aquò se produsiguèt sul Prometeus , mas i tornarem ...
Falordisa umana , plaser dels juòcs crusèls, l'òme demòra l'enfant acarnassit de son estervelh preferit, atalentat de descubrir lo diable dins la boita , estabordit pel camp dels possibles.
Avèm trapat tres olargs, dos mascles e una femèla que revèrta, dins la meuna cachavièlha, la gargolha mestressa d'una catedrala tolosenca , lo mal, la cruseltat, la vergonha de la creacion. Cal saupre qu'un olarg còsta tant plan qu'una fusada de guèrra... N'avèm pas que tres, que pagaràn jamai los fraisses, coma o ressèga lo capitani comandant , en s' eissugant lo front ambe lo mocador del mecanician que se faguèt manjar , lo primièr jorn, dins las savanas de Termenos , putas bèstias òrras, que quitan pas de ressar los barrolhs, d'espetar los fusibles de sa preson magnetica , e de minjar tal de brontosoras, quitament lo braç que los avida . Los noirir aquí lo dangièr.
Lo capitani enràbia e nos insolenta de longa. Crida aprèp los subrevivents de la mission .
L' infirmaria es plena de malauts de tota mena. Nhafrats de las blassaduras òrras, cremats , rosigats , per vèrms , o per de lepras desconegudas , a mai pièger , avèm agut pel primièr cop un cas de mudacion genetica espontanèa, es a dire, lo cas d'una filha brava, que li venguèt una bana sul front, e de palmas al cuol. Lo medecin vòl pas mai la veire , pr'aquò un còp èra , t' aprometi qu'i fasiá per la vistalhar...
Per clavar , lo capitani comandant , que se fa sonar Aliberg de Monte Carlon, ( solide, qu'ai vist sa carta de vesita ) decidiguèt de los embarrar totes dins las gàbias voidas previstas per un dètzenat d' olargs , e lo demai dins las del bestial que serviguèron d' atraches pels mostres... Per los noirir, los olargs s' agis pas de se sarrar. O fasèm per una traponèla prevista al plafons.
Aquò fa que me soi embarrat, aquí dedins lo membre de las telecomandas , ambe lo fusilh.


text:
IEO-IDECO convidat au Salon deu libe de Pau 2011
Del 25 al 27 de novembre, es lo salon del libre a Pau. Una occasion de rencontrar IEO-IDECO
IEO-IDECO festeja lo libre a Pau !
Venètz descobrir la produccion editoriala occitana d’ara de divendres a dimenge.
IEO serà present sus un taulièr amb l’InÒc
Libres joinessa, romans, diccionaris, poesia...
Mantuns ostals d’edicions d’aicí o d’aval : Reclams, La poesia, ieo edicions...
Al programa
- dissabte a 18h - "votz d’ausèls" lecturas per Cristel Roques (difusaira)
- dimenge a 13h - conferéncia sus l’edicion occitana per Mellie Bourdoncle (editritz)
Amb los autors : per de lecturas, de dedicaças
Aurelia Lassaca, poetessa (La Margerida, Letras d’òc)
Hubert Dutech (roman francés amb de dialògs en gascon)
Eric Gonzales, romancièr (Reclams)
Joan-Yves Cazanova, romancièr (Federop, Trabucaire)
Eric Astié, romancièr (ieo edicions)
Joan-Claudi Forêt, romancièr (Trabucaire, IEO edicions)
Sèrgi Javaloyes, romancièr, poèta (Reclams, IEO edicions, In8)
Miquèl Decor, romancièr (IEO edicions, Reclams)


text:
Esquiròl
Esquiròl rós (Sciurus vulgaris)
L'esquiròl (var. esquiròu, eschiròl, eschiròu) es un rosegaire arboricòla de la familha de sciurids indigèna en Asia, en America e en Euròpa. De genres similars se tròban en Africa. Existís d'esquiròls negres, grises, roses. L'esquiròl es una bèstia solitari .Passa principalament lo temps a cercar de mangiscla, a bastir de nises, a se far de resèrvas a la davalada ( l'esquiròl ros enterra de fruta d'arbre coma los aglands, las fajas, las avelanas, las noses, las pinhas ; mas tanben de camparòls secats) e a se reproduir. Manja tanben la rusca dels arbres, de borrons, de flors, de brots joves d'arbres, de cerièras, d'insèctes, d'escagaròs e de còps i a d'uòus e d'aucèlons. En França lo sol esquiròl que trobam es l'esquiròl ros, gris-brun, brun escur o negre qu'a tot lo temps le ventre blanc.
Somari
Galariá[modificar | modificar la font]
-
Esquiròl rós (Sciurus vulgaris) fòrma juvenila
Frontonh, Nauta Garona França
Las espècias d'esquiròls del genre Sciurus[modificar | modificar la font]
Esquiròls d'America del Nòrd[modificar | modificar la font]
- Sciurus aberti — esquiròl d'Abèrt
- Sciurus arizonensis — esquiròl gris d'Arizòna
- Sciurus carolinensis — esquiròl gris de Carolina
- Sciurus griseus — esquiròl occidental
- Sciurus hudsonius — esquiròl rós del Canadà
- Sciurus niger — esquiròl falbe
Esquiròls d'America centrala[modificar | modificar la font]
- Sciurus alleni : esquiròl d'Allen
- Sciurus aureogaster — esquiròl gris del Mexic
- Sciurus coeruleus Tyrolensis — esquiròl blau del Tiròl
- Sciurus colliaei — esquiròl de Collia
- Sciurus deppei — esquiròl de Deppe o esquiròl dels Pins
- Sciurus nayaritensis — esquiròl del Nayarit
- Sciurus oculatus — esquiròl de Peter
- Sciurus richmondi — esquiròl de Richmond
- Sciurus variegatoides — esquiròl multicolòr
- Sciurus yucatanensis — esquiròl del Yucatán
Esquiròls d'America del Sud[modificar | modificar la font]
- Sciurus aestuans — esquiròl de la Guiana
- Sciurus flammifer — esquiròl del Veneçuèla
- Sciurus gilvigularis — esquiròl del Brasil
- Sciurus granatensis — esquiròl de coa roja
- Sciurus ignitus — esquiròl de Bolívia
- Sciurus igniventris — esquiròl rós del nord de l'Amazonia
- Sciurus pucheranii — esquiròl de Colómbia
- Sciurus pyrrhinus — esquiròl del Junin
- Sciurus sanborni — esquiròl del Sanborn
- Sciurus spadiceus — esquiròl rós del sud de l'Amazonia
- Sciurus stramineus — esquiròl del Guayaquil
- Sciurius ingrami — esquiròl d'Ingram o serelepe, present dins lo Mata Atlântica al Brasil
Esquiròls d'Eurasia[modificar | modificar la font]
- Sciurus anomalus — esquiròl de Pèrsia
- Sciurus indicus — esquiròl de las Índias
- Sciurus lis — esquiròl del Japon
- Sciurus palmarum — esquiròl de las Índias
- Sciurus vulgaris — esquiròl d'Eurasia o esquiròl rós
Vejatz tanben[modificar | modificar la font]
- Esquiròl, etimologia e simbolisme
- Esquiròl volant
- Tamia
- Marmòta
Nòtas e referéncias[modificar | modificar la font]
Ligams extèrnes[modificar | modificar la font]
- (fr) Los esquiròls introduits en França e en Euròpa occidentala : de la coneissença a la prevencion Actes del 13en Forum dels gestionaris del (31 p)
- http://ecureuils.mnhn.fr/ecureuil-roux/biologie-et-ecologie/comportement


text:
Chau : 1 quilò de piboladas, 4 culhieraas a sopa d’òli d’oliva, 4 escalonhas, 1 vena d’alhet, 2 tomatas, 1 branchilha de frigoleta, 1 fuèlha de laurièr, quauques brins de persil chapotat, sau e pebre
• Triar, lavar las piboladas
• Far chaufar l’òli dins la padèla, botar las piboladas, laissar cuèire a descubèrt per que rendèssan lor aiga. Laissar esvaporar.
• Ajotar las escalonhas e l’alhet chapotats, las tomatas pelaas e espepinaas, la frigoleta, lo laurièr.
• Salar, pebrar, cubrir e laissar mitonar plan planet 30 minutas.
• Saupodrar de persil e servir solet o per accompanhar un rostit
Recèpta que conven tanben a totes los champanhons de socha : sause, amorier, persièr
Totas las recèptas de champanhons


text:
Aqueste maitin explicavi als elegits PSf que la prepausicion de reformetonas èra pas al nivèl de çò que caliá per l’Estat centralista francés ; veire mon bilhet següent ; soi pas dins las redaccions parisencas, mas al maitin, Le Monde publicava una entrevista d’Artur Mas sul subjecte.
Se podrà plan dire que lo nivèl de responsabilitat per rapòrt a las regions occitanas e la fauta de poder es mai granda del costat d’Artur Mas que del costat dels socialistas en Occitània.
Veirèm se los jornals provincialistas d’Occitània ne faràn lo resson, els que fan sistematicament lo resson quora l’article es publicat dins Le Monde e quora concernís las loras zònas de difusion. Veirèm se La Dépêche du Midi es capable de ne tirar quicòm, parier pel Midi Libre, L’Indépendant, La Marseillaise, La Provence, Nice Matin, Le Dauphiné, Le Petit Bleu, La Montagne, Le Populaire, Centre presse, La République, l’Écho du centre, Dordogne Libre, etc.


text:
S’acaba d’aver eleccions en Itàlia, e totas las castas al poder en Euròpa an una páur que se debuta : imaginatz se los pòbles europèus (lo pòble occitan comprès) se preniá lo poder de decidar en plaça de las castas e de las tecnocracias administrativas, que se debanariá mens bien ? La páur que lo sistèma establit dempuèi decadas en Euròpa, sistèma per enganar los pòbles, la páur aquesta puja ; Itàlia mostra lo camin per Occitània.
Lo programa aquel es en lenga francesa e italiana ; es de granda qualitat. O podètz fintar, segur que donarà idèa a mantunes per far pujar en França un movement que fosquèsse pas ionstrumentalizat per las tecnocracias, las partidocracias e las ideologias d’autres sègles.
Se demanda un novèl sistèma electoral ; n’avèm mestièr tanben a l’Estat francés… e sobretot la proporcionala sancièra.
Se demanda que los elegits tornèsse al pòble los salaris, o quitament que los fasquèsse non pas coma una renda, mas coma una despensa per la foncion que lor es autrejat per la votacion.
Se demanda una autra pensada sobre las enèrgias que son rpepausada als pòbles, se demanda sobretot que lo pòble fosquèsse associat a las causida energetica, e non pas las multinacionalas, que fosquèsse francesa, chinesa, japonesa, nòrd-americana o anglesa, o alemanda…
Se demanda que la votacion fosquèsse possible a mai granda dimension per totas las populacions e particularament lo entre 16 e 18 ans.
Se demanda un referèndum per saber de l’Èuro, € es la moneda que pausa vertadierament question a l’ora d’ara, e sobretot la politica de la BCE.
Tot aiçò es un programa politic que podèm aver mestièr per Occitània, mas non pas per manipular politica o ideologicament lo programa aquesta. avèm realament mestièr d’un partit de ciutadans, en Occitània tanben. Majoritariament Occitània de l’Èst a votat per aquel programa, mai tanben Ligúria.
Dins lo reportatge de EuroNews aprenèm una causa plan utila per al ciutadanetat occitana ; Beppe Grillo explica que veiriái plan que la ciutadanetat prepausèsse leis, o accòrds internacionals, per tal que los Parlaments los votèssen, e donc, non pas lo contrari coma es de costuma fins ara, e que malgrat los referèndum las votacions dels pòbles fosquèssen pas respectats per l’Union Europèa.
_°_


text:
Pinuelh
Pinuelh[1] (Pineuilh en francés) o puslèu Pinuèlh segon la prononciacion autentica, es una comuna d'Occitània, en Agenés lengadocian, administrada per lo departament de Gironda de la region de Novèla Aquitània, ancianament d'Aquitània.
Somari
Geografia[modificar | modificar la font]
Perimètre deu territòri[modificar | modificar la font]
Toponimia[modificar | modificar la font]
Bénédicte Boyrie-Fénié fornís la prononciacion [pi'nœj] qu'es la de las comunas gasconas lonh de la vila, que coneisson emb son nom francés. La prononciacion relevada a Liguer (limitròfe) es [pi'nɛl], identica a la de l'autre Pinuèlh agenés. Lo nom de Pinuèlh (atestacion Pinolio (de ~) en 1074-1087, en latin, ven deu mot latin pinus, « pin », e deu mot gallés -ialo, « clar, camp, espaci descobèrt » : *pinò-ialo. Lo nom marca una rompuda dins un bòsc de pins [2],[3].
Istòria[modificar | modificar la font]
Administracion[modificar | modificar la font]
- Abans la refòrma cantonala de 2014, aplicada en 2015, la comuna èra deu canton de Senta Fe la Granda; es adara deu canton de Le Réolais et les Bastides (en francés), donc de Lo Reulés e las Bastidas e n'es lo burèu centralizator.
Demografia[modificar | modificar la font]
- En 1793, la municipalitat es Sainte Foy, Appelles, Ligueux, Pineuilh, La Roquille, Saint André, Saint Avit, Saint Nazaire, Saint Philippe et Thoumeyragues (en francés), siá Senta Fe, Apèla(s), Ligüers, Pinuelh, La Roquilha, Sent Andriu (Sent Andreu ?), Sent Avit, Sent Nazari, Sent Filipe deu Senhal e Tomeiragas.
Luècs e monuments[modificar | modificar la font]
Personalitats ligadas emb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ Sit Toponimia occitana
- ↑ Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008
- ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984


text:
Vielha, 10 d’octobre de 2017.- Es darrères prepauses de càpsules formatives deth CEI Val d’Aran an obtengut ua grana responsa per part des assistents as madeishes.
Ei eth cas des càpsules “Es 10 passi entà crear era tua empresa” e “Coma èster ua empresa legauments ordenada”, ambdús impartidi per Marta Montserrat y Aragonés, eth passat 29 de seteme.
Es càpsules desvelhèren er interès d’un gran nombre de persones entà obtier es diuèrsi coneishements religadi damb es sòns projèctes empresariaus.
Eth CEI Val d’Aran prepause entad aguest mes d’octobre dus naues càpsules formatives, jos eth títol “Apren a hèr curriculums creatius” e “Sabes com hèr un curriculum per competéncies”, eth pròplèu diuendres 20 d’octobre 10:00 a 14: 00 ores a cargue de Georgina París.